Nora Danish Sedih Rekaan Dikritik Dan Dikecam Sebaik Dilancarkan

Pelancaran produk baru pastinya menjadi satu perkara yang dinantikan ramai, bagaimanapun ia berbeza buat Nora Danish apabila rekaan pakaian muslimahnya dikatakan menyerupai pakaian rahib gereja.

“Secara jujurnya saya seorang yang berfikiran positif dan tidak sedar tentang gaya saya itu menyerupai rahib seperti yang diperkatakan di laman sosial. Namun, saya akui ia adalah kesilapan saya sendiri yang kurang peka, saya yang minta baju dan tudung seperti hoodie tapi bila saya gayakan di pentas, tidak sangka ia kebelakang dan terlihat seperti itu (rahib)”

“Ia silap saya dan Insya-Allah selepas ini saya akan lebih berhati-hati dalam mengayakan sesuatu fesyen terutamanya apabila bertudung. Burung hantu pun mereka persoalkan dan tuduh saya promosi lambing sebuah fahaman. Walhal ia hanya simbolik sahaja dan tidak pula saya terfikir sampai begitu jauh,” jelasnya kepada mStar Online.

Sehubungan dengan perkara tersebut, Nora juga menyuarakan rasa sedih dan terkilannya kerana produk yang baru sahaja dilnacarkan itu mendapat kritikan dan kecaman orang ramai. Tabah dan belajar dari kesilapan. Sentiasa ada hari esok untuk perbaiki segala kesilapan. (rtky/s)


Ayu Raudhah: Jangan Pertikai Kemewahan Hidup Che Ta

Seringkali menjadi mangsa kutukan hanya kerana kemewahan yang dimiliki oleh Che Ta yang juga adalah kakaknya, pelakon Ayu Raudhah mengakui merasa kasihan dengan perkara tersebut.

“Saya kasihan tengok dia yang sering dikritik. Bagi saya, kemewahan yang dimilikinya sekarang ini adalah hasil usaha dia yang dia lakukan selain tidak pernah tahu erti penat. Apa-apa pun saya tumpang gembira dengan kehidupannya dan keluarga melihat mereka sudah ke tahap itu (mewah).

“Saya dan adik beradik lain juga mahu mengikut jejaknya menjadi ahli perniagaan yang berjaya,” jelasnya kepada mStar Online. Ayu dan juga Che Ta juga menjalankan perniagaan tudung bersama di bawah jenama Zeta En Rawdah.

Sebelum ini juga Che Ta pernah menjelaskan bahawa dia tidak mahu mengambil berat terhadap kritikan yang dilemparkan sebaliknya mahu lebih fokus terhadap perniagaan dan perkara lain yang lebih penting. Orang berjaya dan orang berhasad dengki sememamngnya mempunyai pemikiran yang berbeza. (rtky/s)


Zahirah MacWilson: Tiada Isu Saya Rampas Zul Ariffin, Kenal Ketika Solo

Bersedia untuk satu lagi kisah tentang hubungan Zahirah MacWilson dan Zul Ariffin yang sudah jelak anda baca sejak beberapa minggu lalu? Okay, kami akan tulis juga walau apa bantahan anda.

Dalam satu kenyataan kepada media baru baru ini, Zahirah MacWilson menolak dakwaan ramai yang mengatakan beliau merampas Zul Ariffin dari kekasihnya sebelum ini dan mendakwa mula mengenali pelakon lelaki itu ketika dirinya sudah solo.

“Saya tidak rasa diri sebagai seorang perampas kerana ketika saya dan Zul mula rapat, dia sudah solo. Saya tidak akan berkawan rapat dengan milik atau kekasih orang lain,” jelasnya kepada Berita Harian baru baru ini.

Zahirah juga mengulangi kenyataan sebelum ini yang belum mahu melabelkan hubungan mereka sebagai sedang bercinta tetapi lebih kepada fasa mengenali hati budi masing masing.

“Kami memilih untuk tidak meletakkan label pada hubungan kami kerana ianya masih baru lagi. Tidka timbuk istilah ingin merahsiakan hubungan kai pada umum kerana kami berada di tempat terbuka untuk berjumpa,” tambahnya.

Beliau turut berkata yang ibu bapanya juga tidak menghalang hubungan bersama Zul Ariffin malah meletakkan sepenuh kepercayaan kepadanya untuk mengorak langkah dalam dunia hiburan tempatan. (rtky/m)


Mila Jirin Dan Isz Mustapha Selamat Bergelar Suami Isteri

Dalam satu majlis yang berlangsung di Hotel E-City @ One Utama, Subang Jaya, Selangor penyanyi dan ahli perniagaan Mila Jirin atau nama sebenarnya Noorsyarmilla Jirin telah selamat bergelar isteri kepada Ahmad Ailis Mohamed Mustapha atau Isz dengan sekali lafaz.

Mila Jirin telah menerima mas kahwin sebanyak dan hantaran wang tunai bernilai RM23,128.70 yang diinspirasi dari tarikh kelahiran penyanyi itu sendiri.

“Alhamdulillah semuanya berjalan lancar dan seadanya. Selepas ini ada dua lagi majlis akan diadakan. Ia permulaan fasa baharu buat saya dan suami. Semoga dipermudahkan,” kata Mila ketika ditemui BH Online.

Sementara itu, majlis resepsi akan diadakan di Hotel Tabung Haji, Pulau Pinang pada 20 Disember depan manakala satu jamuan makan malam bersama wartawan pula akan berlangsung di Subang Jaya, Selangor pada 23 Januari 2016.

Mila mula mengenali Isz sejak zaman persekolahan tetapi hanya di usia 20-an baharu hubungan mereka menjadi serius dan pasangan ini sama-sama menguruskan tiga perniagaan iaitu Bizmilla Catering, Baju Kurung Mila dan Restoran Embun Urai. Hasil perkongsian perniagaan, mereka sudah pun membeli rumah sendiri.

Semoga perkahwinan Mila akan membawa bahagia yang berkekalan dan sentiasa dilimpahkan rezeki. Kami kongsikan dengan anda beberapa keping gambar persiapan dan juga majlis pernikahan yang diadakan dalam suasana yang sungguh menarik. Enjoice! (rtky/s)


Shenty Feliziana Sudah Maafkan Individu Yang Memukulnya

Siapa sangka, perbincangan yang pada mulanya adalah untuk berbincang mengenai arah tuju hubungan mereka, akhirnya wartawan penyiaran dan juga hos program HLive di Astro, Shenty Feliziana dipukul oleh seorang pelakon yang sebelum ini pernah menyatakan rasa rindunya kepada Shenty setelah kejadian tersebut berlaku.

“Benar, dia sudah mengasari saya. Pada awalnya, kami hanya nak berbincang mengenai lanjutan hubungan kami. Saya rasa perbalahan antara kami jadi agak tertekan… dan ketika itulah dia mula naik tangan. Cukup setakat itu yang saya boleh kongsikan,” jelas Shenty kepada BH Online.

Shenty kemudiannya mengambil keputusan untuk membuat laporan polis di Balai Polis di Kuang, Selangor pada 27 Oktober lalu atas faktor keselamatan diri pada hari kejadian.

“Pada hari kejadian, saya memang mengambil masa yang lama di balai polis untuk membuat laporan polis. Ketika itu saya ditemani rakan setugas. Oleh kerana memikirkan saya sendirian di Kuala Lumpur tanpa keluarga, saya nekad membuat laporan polis”

“Keputusan menarik balik laporan polis itu kerana beberapa sebab, termasuk hal kesihatan membabitkan bapa beliau (pelakon berkenaan) yang menghidap sakit jantung. Saya dan keluarga tidak sanggup menyusahkan keluarganya. Keluarga saya sendiri memahami apa yang dirasai keluarga mereka”

“Jadi apa yang terjadi ini, biarlah Tuhan sahaja yang membalas. Saya dan keluarga sudah memaafkan perbuatannya. Dengan apa yang terjadi, saya berharap tidak akan dikaitkan lagi dengan pelakon itu,” kata Shenty yang mula mengenali pelakon lelaki berkenaan pada Disember tahun lalu. (rtky/s)


Bapa Zahirah MacWilson Ragui Keikhlasan Zul Ariffin Pikat Anaknya

Sejak akhir akhir ini, kisah hubungan antara Zul Ariffin dan pelakon baru Zahirah MacWilson menjadi perhatian ramai lebih lebih lagi apabila kedua dua mereka mengakui kini sedang bercinta dan dalam fasa awal mengenali hati budi masing masing.

Zul Ariffin juga sudah mengeluarkan kenyataan yang beliau sudah lama putus cinta dengan Gayatri Su-Lin Pillai dan membuat haluan masing masing sekali gus membuka peluang untuk mereka mencari teman hidup baru.

BACA: Gayatri Tegaskan Tidak Perlu Jaja Kisah Cinta Untuk Raih Simpati

Dalam kenyataan kepada mStar Online, bapa kepada Zahirah MacWilson iaitu Zainol MacWilson berasa ragu terhadap keikhlasan Zul Ariffin untuk berkawan rapat dengan anaknya selain kini memantau perkembangan hubungan mereka dengan meletakkan beberapa syarat.

“Saya tidak halang dan tidak juga galakkan mereka bercinta kerana Zahirah masih muda dan baru dalam industri. Manakala Zul pula saya banyak dengar cerita negatif tentang dia. Setakat ini saya tengok sahaja sejauh mana hubungan mereka, kalau boleh saya tidak mahu Zahirah jadi mangsa dan dipermainkan oleh lelaki,” ujarnya kepada media.

Zainol MacWilson yang sudah menetap di Perth, Australia selama lapan tahun mengakui terpaksa pulang ke Malaysia untuk menguruskan kerjaya anaknya itu sebagai pelakon lebih lebih lagi apabila kontroversi sebegini timbul.

Zul Ariffin juga telah bertemu dengan bapa Zahirah MacWilson sebanyak dua kali untuk menjelaskan kisah negatif yang sering kedengaran termasuklah hubungan dengan Ayda Jebat dan kekasihnya sebelum ini, Gayatri Su-Lin Pillai. (rtky/m)


Gayatri Tidak Mahu Jaja Cerita Cinta Untuk Tarik Perhatian

Jika sebelum ini Zul Ariffin pernah mendedahkan bahawa hubungannya bersama bekas kekasih, Gayatri Su-Lin Pillai telah pun berakhir, Gayatri sendiri mengambil keputusan untuk menyimpan apa yang berlaku hanya di antara mereka.

“Zul sudah memberikan kenyataan dua hari lalu dan saya tidak perlu ulas apa apa lagi. Seperti mana yang diketahui ramai, saya jarang menceritakan urusan peribadi kerana saya bukannya artis. Saya tak rasa orang nak tahu pun cerita peribadi membabitkan diri ini”

“Lebih manis kalau apa-apa yang berlaku dalam hubungan kami hanya saya dan dia sahaja yang tahu. Saya rasa tidak perlulah menjaja cerita untuk meraih simpati ataupun mendapat perhatian,” jelasnya kepada BH Online.

Selain menjelaskan bahawa kini kehidupannya berjalan seperti biasa, Gayatri juga menyifatkan kejayaan Zul untuk bergelar pelakon terkenal bukanlah di atas kredibiliti dirinya sebagai penerbit namun atas usaha bekas kekasihnya itu melalui lakonan yang meninggalkan kesan di hati peminat.

“Jadi saya memang tidak dapat membantu dia mendapatkan projek di televisyen. Kadang-kadang saya hanya memberikan pendapat mengenai watak mana yang sesuai. Kami banyak berbincang fasal kerja dan selebihnya keputusan di tangan dia. Dan saya percaya apa yang dimiliki adalah hasil usahanya sendiri,” katanya. (rtky/s)


Jaafar Onn Bakal Bernikah Awal Tahun Hadapan

Setelah 28 tahun hidup bersendirian, akhirnya Jaafar Onn menyuarakan rasa hatinya untuk mendirikan rumah tangga pada awal tahun hadapan melalui Utusan Malaysia. Menurut Jaafar Onn, dia melamar wanita berkenaan pada awal tahun ini.

“Mula-mula kita segan jugalah hendak ke tahap bercinta. Maklum sajalah, umur pun dah berapa, kan? Sangat jauh perbezaan antara kami. Bagaimanapun bila nampak macam boleh pergi jauh, kita berserah kepada Allah. Kalau sudah jodoh, tidak akan ke mana”

“Usianya 35 tahun, pernah berkahwin. Agak berisi sedikit orangnya dan menariknya, dia juga asal dari Johor. Kami berjumpa masa saya membuat persembahan di Kulai Jaya. Tanpa disedari, cintaku berputik dan awal 2015, saya sudah melamar dia. Seronok!”

“Mana tahu, selepas hidup berdua balik, boleh jadi lebih baik. Boleh sama-sama melakukan ibadah dan bina hidup baharu bersama-sama,” katanya yang enggan mendedahkan nama dan wajah wanita yang bakal dikahwini itu kerana mahu memberi kejutan pada hari perkahwinannya nanti pada awal tahun hadapan.

Apa pun, semoga perjalanan majlis pernikahan Jaafar Onn dan juga bakal isteri nanti berjalan lancar selain dipermudahkan segala urusan. (rtky/s)


Bienda Mahu M. Nasir, AC Mizal Minta Maaf Kerana Komen Kurang Ajar

Kecewa dengan sikap juri program realiti Gegar Vaganza 2 yang disifatkan kurang ajar, penyanyi Bienda yang juga anak kepada Sheeda menuntut pihak juri program tersebut iaitu M. Nasir dan juga AC Mizal memohon maaf secara terbuka kepada ibunya.

“Saya sangat terkejut dan kecewa mendengar komen yang diberikan, kalau ikutkan hati saya ingin sahaja menjerit kepada juri itu, tetapi fikirkan semula ia perkara yang tidak rasional. Tapi ia sangat keterlaluan dan mengaibkan ibu saya.

“Kenapa perlu persoalkan tentang umur dan rupa paras sedangkan ia adalah pertandingan nyanyian. Saya boleh katakan komen itu sebagai kurang ajar kerana mereka tiada rasa hormat kepada ibu saya yang bersusah payah memasuki pertandingan itu”

“Ia bukan sesuatu yang senang untuk dia bawa lagu-lagu yang bukan genre dangdut. Saya yakin lepas ini ramai artis yang takut untuk sertai pertandingan kerana komen yang diberikan bersifat menghentam peserta,” ujarnya kepada mStar Online.

Sementara itu, Sheeda sendiri menyatakan rasa hatinya melalui Instagram dan mempersoalkan tindakan juri yang menjadikan faktor umurnya sebagai jenaka dan bukan menilainya dari sudut vokal.

Perkara itu ditambah lagi dengan komen-komen yang mengkritik Sheeda di laman sosial selain menjadikan dirinya sebagai bahan jenaka. Buat Bienda dan Sheeda, bersabarlah dengan apa yang berlaku kerana di sebalik suaut kejadian, pasti ada hikmahnya. (rtky/s)


Di Sekitar Majlis Berinai Mila Jirin Semalam

Bakal menjadi isteri kepada jejaka pilihan, Isz Mustapha, Mila Jirin terlebih dahulu mengadakan majlis berinai semalam, sebelum majlis akad nikah yang akan berlangsung hari ini, di Hotel E-City @ One Utama, Subang Jaya, Selangor.

Melalui perkongsian gambar di Instagram tersebut, majlis berinai itu turut dihadiri rakan serta ahli keluarga yang terdekat. Majlis resepsi akan diadakan di Hotel Tabung Haji, Pulau Pinang pada 20 Disember depan manakala satu jamuan makan malam bersama wartawan pula akan berlangsung di Subang Jaya, Selangor pada 23 Januari 2016.

Kami kongsikan beberapa keping gambar majlis berkenaan untuk anda. Semoga majlis pernikahan pasangan ini akan berjalan lancar dan dilimpahkan rezeki setelah bergelar suami isteri. (rtky/s)


Dato' Siti Nurhaliza Nafi Dirinya Hamil

Jika sebelum ini kecoh mengenai berita Dato’ Siti Nurhaliza hamil, perkara itu kemudiannya dinafikan sendiri oleh penyanyi tersebut. Perkara itu diberitahu sejurus membuat persembahan pembukaan sempena Konsert Satu Suara Volume 2 yang diadakan di Istana Budaya.

“Mana ada saya mengandung. Tak betul semua tu,” komennya ringkas menjawab spekulasi berkenaan. Sementara itu, Asyraf yang ditemui ketika hadir ke majlis Anugerah Skrin 2015 di PWTC baru-baru ini menjelaskan bahawa dia langsung tidak ingat akan kenyataannya tentang kehamilan Siti Nurhaliza.

“Saya tak rasa pernah mengeluarkan kenyataan itu. Mungkin ada salah faham. Apapun doakan sahaja agar dia (Siti Nurhaliza) dikurniakan cahaya mata bersama ayah saya,” jelas Aysraf mengenai dakwaan bahawa khabar tersebut dikeluarkan oleh dirinya sebelum ini,

Ini bukan kali pertama khabar mengenai kehamilan penyanyi ini tersebar. Apa-apa pun, Dato’ Siti Nurhaliza memohon agar semua peminatnya sama-sama mendoakan perkara tersebut. Semoga Siti akan dikurniakan cahaya mata tidak lama lagi. (rtky/s)


Raja Ilya Tak Sangka Watak Jahat Dihargai

Pelakon jelita persis pelakon hindustan, Raja Ilya menjelaskan dia tidak menyangkakan sama sekali akan berjaya membawa pulang trofi bagi Anugerah Pelakon Pembantu Wanita Terbaik Drama menerusi Drama Lorong Kecil Ke Syurga.

Menurutnya lagi, dalam kategori berkenaan persaingannya cukup hebat serta wataknya dalam drama tersebut yang begitu antagonis atau jahat.

“Pertama kali merangkul anugerah ini saya begitu tidak menyangkakan sama sekali apabila diumumkan sebagai pemenang kerana melihatkan persaingan yang cukup hebat dan ternyata rezeki memihak kepada saya. Lagi pula watak antagonis yang saya bawakan dalam drama ini cukup mencabar”

“Alhamdulillah pencalonan pertama di Anugerah Skrin 2015 (ASK 2015) telah membuahkan hasil. Mungkin ada yang mengatakan watak jahat ialah sinonim dengan saya tetapi bukan senang untuk membawakan watak yang sebegitu. Saya kalau boleh mahu menerokai watak antagonis yang lebih lagi seperti seorang yang psiko,” katanya. (rtky/h)


Ayu Raudhah Nafi Dikongkong, Suami Sentiasa Beri Sokongan

Lama sudah kita tidak mendengar khabar daripada pelakon jelita, Ayu Raudhah mengenai kehidupannya kini setelah berumah tangga sehingga ada pihak yang menganggap bahawa suaminya, Zaquan Adha mengongkong.

BACA: Iqram Dinzly Mohon Maaf Kepada Zaquan Adha Dan Ayu Raudhah

“Suami tak pernah menghalang Ayu untuk berlakon, dia sangat memberikan sokongan dalam apa jua bidang yang Ayu ceburi ini termasuklah bisnes yang sedang Ayu usahakan. Cuma sekarang ini Ayu perlu memilih skrip yang sesuai untuk berkarya semula,” katanya yang ditemui di Majlis Anugerah Skrin (ASK 2015).

Dalam pada itu, Ayu telah berjaya menggondol gelaran Pelakon Pembantu Wanita Terbaik ASK 2015 menerusi lakonannya yang mantap dalam filem terakhirnya ‘Lagenda Budak Setan 3: Kasyah’. Dia yang tidak menyangkakan sekali kemenangannya pada malam itu berazam akan kembali semula dalam gelanggang lakonan selepas berehat beberapa tahun.

“Tak sangka selepas 3 tahun tidak berlakon saya memenangi anugerah ini, mungkin rezeki anak-anak saya. Begitu berbaloi ialah selepas beberapa isu timbul dalam filem ini akhirnya saya berjaya merangkul anugerah pada malam ini”

“Saya akan berlakon semula tetapi masih lagi mencari masa yang sesuai untuk bergerak aktif kembali,” katanya yang begitu teruja dan tidak menyangkakan kemenangannya di malam Anugerah Skrin 2015 (ASK 2015). Tahniah buat Ayu Raudhah! (rtky/h)


Sharnaaz Ahmad Kini Intai Peluang Ke Hollywood

Pelakon yang baru sahaja memenangi Anugerah Pelakon Pembantu Lelaki Terbaik Filem ASK 2015 menerusi filem Gila Baby, Sharnaaz Ahmad memberitahu bahawa dia bakal melebarkan sayapnya ke Hollywood tidak lama lagi.

“Saya mahu ke Hollywood. Ada beberapa uji bakat yang dihadiri tetapi saya tak mahu beritahu produksi mana. Apa-apa pun nanti dulu, masih terlalu awal untuk dikongsikan. Jika saya dapat peluang itu juga, semestinya saya akan buat sehabis baik,” katanya yang enggan mengulas lanjut tentang perkara tersebut.

Dalam pada itu, kemenangannya yang pertama pada Anugerah Skrin 2015 (ASK2015) nyata membuatkan dirinya begitu teruja dan tidak menyangkakan langsung akan kemenangannya pada malam itu.

“Terkejut sekali kerana saya tak menyangkakan langsung kemenangannya ini kerana saya banyak tercalon dalam drama tetapi tersangkut dalam filem Gila Baby. Alhamdulillah dan terima kasih,” ujarnya yang berazam akan memberikan yang lebih baik untuk filem serta drama lakonannya pada masa akan datang. Tahniah Sharnaaz! (rtky/h)


Lisa Surihani: Sampai Masa, Saya Dedahkan Wajah Anak

Pelakon Lisa Surihani menjelaskan tidak ada unsur eksklusif seperti yang diuar-uarkan sebelum ini untuk mendedahkan wajah puteri sulungnya itu tetapi akan mendedahkan wajah bayinya itu apabila tiba waktu yang sesuai.

“Tiada unsur eksklusif kerana dia terlalu muda untuk didedahkan kepada umum, bila tiba waktu yang sesuai saya akan memperkenalkannya. Apa sahaja perkara yang saya buat kami akan berbincang terlebih dahulu,” katanya yang ditemui di Majlis Anugerah Skrin 2015 (ASK2015).

Lisa menegaskan ada beberapa perkara yang tidak membolehkan dia dan suaminya (Yusry) sendiri mendedahkan anaknya kepada umum kerana masih terlalu awal dan tidak sesuai dengan keadaan sekarang.

“Biar dia besar dahulu dan buka akaun sendiri itupun terpulang padanya untuk membuka akaun di media sosial atau pun tidak. Lagipun sekiranya didedahkan dengan gambar yang di post di media sosial akan di salah gunakan oleh pihak tertentu yang tidak bertanggungjawab”

“Jadi tunggu dia besar dan terpulang padanya untuk ada atau pun tidak akaun di media sosial ini,” katanya yang turut bimbang mengenai gejala sosial yang berlaku disebabkan penyebaran gambar di laman media sosial.

Sementara itu, Lisa Surihani turut memenangi Anugerah Pelakon Wanita Terbaik Filem menerusi filem Dendam Orang Mati di majlis anugerah tersebut. Syabas kami ucapkan kepada Lisa Surihani! (rtky/h)


Ayda Jebat Enggan Ulas Isu Ulang Pakai Baju Kahwin Lana Nodin

Pelantun Siapa Diriku Ayda Jebat menegaskan dia tidak mahu untuk mengulas lanjut mengenai isu ulang pakai baju perkahwinan Lana Nodin dan tidak mengambil pusing dengan kekecohan yang berlaku di laman sosial.

“Sebelum itu saya ada bertanyakan pereka fesyen mengenai baju itu yang diberikan kepada saya dan mereka mengatakan ianya sesuai untuk saya pakai serta menggayakannya. Saya tahu baju itu ialah baju kahwin kak Lana tetapi baju itu ialah baju yang paling sesuai untuk saya pakai menghadiri majlis tersebut”

“Saya sangat menghargai pemberian daripada sesiapa sahaja yang sebelum ini pernah menaja saya. Rasanya tak salah kalau saya pakai, sekiranya pereka itu membenarkan saya memakainya,” jelasnya yang tidak mahu isu ini berlarutan.

Sebelum ini, Lana Nodin menyatakan rasa terkilannya apabila Ayda telah menggunakan baju tersebut yang disifatkannya sangat istimewa lebih-lebih lagi persalinan berkenaan merupakan pakaiannya ketika meraikan hari bahagia. (rtky/h)


Julia Ziegler Mahu Fokus Kerjaya Selepas Putus Cinta

Entah apa yang tidak kena dengan hubungan mereka, pelakon Julia Ziegler menjelaskan bahawa dia sudah pun berpisah dengan bekas kekasih yang sudah dikenalinya sejak dua tahun lalu. Bagaimanapun pelakon ini enggan dihurung perasaan sedih putus cinta.

“Jujur saja, saya baru sahaja putus cinta dengan seseorang yang sudah dikenali sejak dua tahun lalu. Memang sedih tetapi saya tidak mahu ia berpanjangan kerana banyak kerja lain yang perlu saya selesaikan”

“Buat masa ini saya memang tidak risau tentang soal mencari kekasih baharu kerana ia bukan keutamaan dan saya enggan terburu-buru dalam hal itu. Lagipun, saya belum sedia untuk menerima cinta apalagi terbuka untuk mempunyai sebuah ikatan cinta,” jelasnya kepada Utusan Malaysia.

Pelakon yang pernah diusik dengan isu berbikini baru-baru ini turut mengharapkan satu hari nanti dia akan bertemu dengan bakal suami yang memahami kerjayanya serta sanggup untuk susah senang bersama.

Menyentuh mengenai isunya berbikini, Julia mengatakan dia terbuka menerima nasihat dan teguran dan dalam masa yang sama selesa untuk menjadi dirinya sendiri dan tidak pernah mengendahkan persepsi negatif orang lain. (rtky/s)


Sharifah Haslinda, Suami Bakal Bercerai

Pelakon Sharifah Haslinda yang juga kakak kepada pelakon Sharifah Shahirah dikatakan bakal bercerai dengan suaminya iaitu Timbalan Menteri Luar, Datuk Seri Reezal Merican Naina.

Sebutan dilakukan di hadapan Hakim Syarie, Abdul Fattah Datuk Kamarudin di Mahkamah Rendah Syariah Hulu Langat Bangi. Haslinda diwakili oleh peguamnya dan mahkamah menetapkan 2 Disember depan untuk sebutan semula berkaitan kes berkenaan.

Namun, jawapan yang diberikan oleh Haslinda ketika dihubungi oleh mStar Online bagaikan tidak mengetahui tentang perkara berkenaan selain menyatakan dia mahu keluar bersama anak-anak.

“Tak ada apa-apa kes pun. Oklah, saya sedang memandu, nak keluar dengan anak-anak,” katanya. Haslinda mendirikan rumah tangga dengan ahli parlimen Kepala Batas itu pada tahun 2005 sebagai isteri kedua. Antara lakonan terbaru Sharifah ialah drama Dhia Sofia. (rtky/h)


Di Sekitar Sambutan Hari Lahir Pertama Raysha Jemyma

Pada 7 November lalu, pelakon Fasha Sandha dan keluarga telah mengadakan majlis sambutan hari lahir pertama buat cahaya mata kedua mereka, Raysha Jemymya yang cukup meriah.

Melalui perkongsian gambar oleh Camora Arts di Instagram, majlis bertemakan warna merah jambu itu berlangsung dengan kehadiran kenalan serta beberapa rakan-rakan artis yang lain.

Sebelum ini, Fasha pernah menyatakan bahawa dia masih belum merancang untuk menambah anak. Melihatkan majlis sambutan hari lahir Jemyma ini, tidak salah kiranya jika kami katakan lebih ramai anak, lebih meriah.

Kami kongsikan bersama anda beberapa keping gambar ketika majlis sambutan hari lahir anak kedua Fasha ini bersama anda. Semoga keluarga ini akan terus bahagia dan dipermudahkan segala urusan. (rtky/s)


Siti Nurhaliza Mohon Peminat Doakan Yang Terbaik Untuknya

Tidak mahu terus membuatkan peminatnya tertunggu-tunggu tentang berita mengenai kehamilannya, Dato’ Siti Nurhaliza menjelaskan bahawa kini belum tiba masa yang sesuai untuknya menjelaskan perkara tersebut.

“Siti rasa, belum masanyalah Siti bercerita tentang perkara tersebut dan Siti lebih fokus kepada konsert Satu Suara. Tetapi sekiranya itu adalah doa, doa yang baik untuk diri Siti, Siti mohon semua doakan semoga ia jadi kenyataan,” jelasnya dalam satu perkongsian video oleh HLive di Instagram.

Semalam, melalui laporan BH Online, Siti dikhabarkan kini sudah hamil dan perkara itu diberitahu melalui sumber yang menyatakan perkara tersebut disampaikan sendiri oleh anak lelaki tirinya, Asyraf Khalid yang melangsungkan perkahwinan pada 2 November lalu.

Apa pun, peminat penyanyi ini dilihat tidah henti-henti menyuarakan rasa syukur dan berdoa agar apa yang dikhabarkan ketika ini adalah benar malah ada juga yang mengakui menangis kerana terlalu terharu dengan berita tersebut. Buat Siti, moga semuanya berjalan lancar dan dipermudahkan segalanya. (rtky/s)


Lana Nodin Akui Terkilan Ayda Jebat Guna Baju Kahwinnya

Hanya kerana Ayda Jebat telah mengenakan pakaian yang digunakannya semasa hari perkahwinannya untuk sesi fotografi, Lana Nodin menyatakan rasa terkilannya selain menyifatkan baju pengantin tajaan Aitelia Amani tersebut sebagai sesuatu yang sangat istimewa.

“Sebaik melihat sendiri gambar yang dimuat naik Ayda dalam laman sosial Instagramnya, saya tertanya-tanya bagaimana baju itu boleh dipakai Aida untuk menjalani penggambaran iklan. Cuma saya hairan mengapa apabila peminat mengaitkan baju itu dengan majlis perkahwinan saya, dia terus memadam komen terbabit”

“Perkara itu juga membuatkan saya berasa kecil hati. Kalau benar Ayda mahu menggayakan baju itu kerana menyukainya, seharusnya dia mengakui di laman sosial miliknya apabila orang mula bercakap dan menyatakan ia pakaian pengantin Lana Nodin”

“Saya tidak akan menjadikan perkara ini sebagai satu isu jika baju yang dipakai itu adalah biasa, sebaliknya pakaian itu digayakan pada hari bersejarah dalam hidup saya,” jelasnya kepada Harian Metro.

Tambah Lana, apa yang membuatkannya sangat terasa hati adalah kerana pakaian pengantinnya diberikan kepada Ayda dan dipakai semata-mata untuk menjayakan iklan program televisyen kerana dia sangat menyayangi busana mewah itu.

Bagaimanapun, Ayda enggan mengulas perkara itu dan memilih untuk berdiam diri kerana tidak mahu memanjangkan isu itu. Sungguh tidak disangka, baju pengantin boleh beri kesan sebegini kepada diri wanita. Sampai sekarang masih kami tidak dapat percaya. (rtky/s)


Drama Lorong Kecil Ke Syurga Ungguli ASK 2015

Malam semalam telah berlangsung majlis Anugerah Skrin 2015 yang diadakan bagi memberi pengiktirafan kepada rancangan-rancangan televisyen dan filem-filem buatan Malaysia dan telefilem Lorong Kecil Ke Syurga berjaya mengungguli senarai penerima anugerah.

BACA: Gaya Selebriti Di Karpet Merah Anugerah Skrin 2015
alan yang sudah lama bermain di fikiran ramai.

Drama Lorong Kecil Ke Syurga berjaya membolot lima anugerah sekaligus menjadikannya karya dengan jumlah kemenangan paling tinggi di edisi Anugerah Skrin (ASK) kali ini. Selain dinobatkan sebagai Drama Terbaik, ia juga membawa kemenangan kepada Raja Mukhriz dalam kategori Pengarah Terbaik, Raja Ilya (Pelakon Pembantu Wanita Terbaik Drama), Joe Sidek (Lakon TV Terbaik) dan Akashdeep Singh (Penyunting Terbaik).

ASK 2015 telah berlangsung di Pusat Dagangan Dunia Putra dan membariskan Awie serta Fara Fauzana sebagai pengacara majlis. Kami kongsikan bersama anda barisan penerima kategori dan juga penerima anugerah. (rtky/s)

Filem Terbaik: Lelaki Harapan Dunia
Pengarah Terbaik: Liew Seng Tat (Lelaki Harapan Dunia)
Pelakon Lelaki Terbaik: Beto Kusyairy (Gila Baby)
Pelakon Wanita Terbaik: Lisa Surihani (Dendam Orang Mati)
Pelakon Pembantu Lelaki Terbaik: Sharnaaz Ahmad (Gila Baby)
Pelakon Pembantu Wanita Terbaik: Ayu Raudhah (Lagenda Budak Setan 3: Kasyah)
Lakon Layar Terbaik: Liew Seng Tat (Lelaki Harapan Dunia)

Drama Terbaik: Lorong Kecil Ke Syurga
Pengarah Terbaik: Raja Mukhriz (Lorong Kecil Ke Syurga)
Pelakon Lelaki Terbaik: Amar Asyraf (Dari Pintu Neraka)
Pelakon Wanita Terbaik: Sara Ali (Hak)
Pelakon Pembantu Lelaki Terbaik: Izuan Fitri (Penyabong)
Pelakon Pembantu Wanita Terbaik: Raja Ilya (Lorong Kecil Ke Syurga)
Videografi Terbaik: Penyabong (Jamaludin Yaacob)
Lakon TV Terbaik: Joe Sidek (Lorong Kecil Ke Syurga)
Penyunting Terbaik: Akashdeep Singh (Lorong Kecil Ke Syurga)

Drama Rantaian Popular Media Sosial: Rindu Awak 200% (Creative Skill Solution Sdn Bhd)
Drama Rantaian Komedi Terbaik: Rubber Band (Balang Rimbun Sdn Bhd)
Drama Rantaian Terbaik: Hidayahmu Ramadan (Primeworks Studios Sdn Bhd)

Rancangan Dokumentari / Majalah Terbaik: Welcome To The Rail World (Mohd Zahir Zainuddin)
Rancangan Bual Bicara Terbaik: Wanita Hari Ini: Banduan Akhir (Hazrena Mohamed Kassim)
Rancangan Hiburan Terbaik: The Gadabout Barber (Krishna M. Pathmasingam)
Rancangan Realiti Terbaik: Mentor Legend: Konsert Akhir (Ahmad Shaifullizam Arshad)
Rancangan Anugerah Terbaik: Anugerah Juara Lagu 29 (Roslina Abdul Rahman)
Laporan Khas Berita Terbaik: Berita Nasional 5: Kondosom Guhod (Farizie Morinding)

Anugerah Teknikal:
Suntingan Terbaik: The Gadabout Barber
Videografi Terbaik: Hip Hoppin’ Asia: The Saga Continues
Penataan Bunyi Terbaik: Mentor Legend: Konsert Akhir
Penataan Cahaya Terbaik: Anugerah Juara Lagu 29
Rekabentuk Set Terbaik: Mentor Legend: Konsert Akhir
Montaj Terbaik: Anugerah Juara Lagu 29


Zul Ariffin Kini Tiada Hubungan Bersama Gayatri, Sudah Move On

Mungkin sudah ramai yang menjangkakan jawapan yang diberikan oleh Zul Ariffin mengenai status sebenar hubungannya bersama penerbit filem, Gayatri Su-Lin Pillai. Melalui portal Malaysian Digest, Zul mengakui bahawa hubungan mereka sudah lama berkakhir.

“Saya dengan dia (Gaya), kami sudah lama tiada apa-apa hubungan. Masing-masing pun dah move-on,” jelasnya terhadap hubungan yang sudah terjalin selama tiga tahun itu. Dalam masa yang sama, pelakon ini menjelaskan bahawa hubungannya bersama Zahirah MacWilson, baru berputik.

“Kami masih baru sangat. Rapat. Tapi tiada apa yang boleh dikongsi lebih-lebih. Saya tak marah tentang orang ambil gambar kami ketika itu. Itu perkara biasa. Sedangkan kalau saya ambil gambar dengan mak saya pun pernah jadi isu”

“Sebagai seorang anak seni, itu antara cabaran dan dugaan yang kami terpaksa hadapi di mana orang seperti kami sentiasa diperhatikan,” jelasnya kepada portal berkenaan. Jawapan Zul akhirnya memberikan status sebenar hubungannya bersama bekas kekasih dan juga Zahirah.

Semoga hubungan bersama Zahirah ini akan membawa satu dimensi baru buat Zul Ariffin. Baguslah jika sudah move on dan mencari pengganti. Malah khabarnya peminat sudah mula mendokan yang terbaik buat pasangan ini. (rtky/s)


Di Sekitar Gaya Selebriti Di Karpet Merah Anugerah Skrin 2015

Pada malam ini telah berlangsung Anugerah Skrin 2015 (ASK 2015), satu acara tahunan yang memberi pengiktirafan kepada rancangan-rancangan televisyen dan filem-filem buatan Malaysia, serta para pelakon dan personaliti televisyen yang terbaik. Anugerah Skrin dianjurkan oleh TV3 sejak tahun 1995.

Untuk tahun ini, acara yang bertemakan Raikan Bintang tersebut diadakan di Dewan Merdeka, Pusat Dagangan Dunia Putra, Kuala Lumpur, bermula 9 hingga 11.30 malam. Kali ini, ASK mempertaruhkan 31 kategori yang merangkumi drama, filem, penerbitan dalaman dan teknikal.

Kami kongsikan bersama anda beberapa keping gambar barisan selebriti yang hadir pada malam anugerah yang penuh gilang gemilang ini. Siapa anda rasakan yang paling menarik perhatian pada majlis anugerah kali ini? Enjoice!


Ika Nabella Perjelas Sebab Mengapa Dirinya Ditumbuk Oleh Pengarah

Tindakan pengarah, Azma Aizal menumbuk pelakon di bawah arahannya, Ika Nabella baru-baru ini sedikit sebanyak membuatkan industri seni kecoh. Sementara itu, Ika yang kini beransur pulih telah memberi kenyataan melalui rancangan Melodi yang disiarkan hari ini.

“Second day shooting, bersama dengan pengarah tiba-tiba pengarah bertindak memukul saya di kedua-dua belah muka saya, bertubi-tubi menggunakan tangan dan membaling botol air mineral ke arah saya, menarik rambut saya tanpa sebab”

“Seorang lagi pelakon di tempat kejadian cuba untuk meredakan keadaan dengan memeluk saya. Dia stop dan berlalu pergi. Ini adalah kali ketiga saya bekerja dengan pengarah itu. Saya tak pernah ada masalah dengan dia”

“Lepas dia pukul saya, diaorang lunch break, dia datang berjumpa saya, bercakap mengenai lakonan saya. Dia cakap reaction sebegini yang dia mau. Dia ambil video, rakam wajah saya selepas dipukul itu”

“Mungkin betul, feel saya tak seperti yang dia mahukan (sambil tunjuk video yang dirakam pengarah). Saya rasa dia pukul saya sebab dia nak saya feel reaction tu la. Dia ada mention reaction (yang pengarah mahukan) selepas dia pukul saya tu,” antara penjelasan Ika kepada rancangan tersebut.

Ika yang kini sudah beransur pulih menyatakan dia mengambil keputusan untuk tidak meneruskan pembabitannya di dalam drama yang dibintanginya itu. Kini, kita tunggu apa penjelasan daripada pihak pengarah sendiri setelah siasatan selesai. (rtky/s)


Dato' Siti Nurhaliza Kini Sudah Hamil?

Jika benar berita yang disampaikan ini, pastinya ia memberikan khabar gembira bukan sahaja Dato’ Siti Nurhaliza dan keluarga sahaja malah peminat juga pastinya tidak sabar menunggu cahaya mata pertama penyanyi tersohor ini.

Menurut laporan daripada BH Online, Siti dikhabarkan kini sudah hamil dan perkara itu diberitahu melalui sumber yang menyatakan perkara tersebut disampaikan sendiri oleh anak lelaki tirinya, Asyraf Khalid yang melangsungkan perkahwinan pada 2 November lalu.

Selain itu, khabar angin ini dikuatkan lagi tiupannya melalui gambar susu kambing dan juga kurma yang dimuatnaik sendiri oleh Siti Nurhaliza di Instagram. Katanya, apa yang diamalkan oleh penyanyi itu digemari ibu mengandung kerana mempunyai banyak khasiat.

Bagaimanapun, ini bukan kali pertama Siti dilanda berita sebegini namun dalam masa yang sama, jika perkara ini benar, kami ucapkan tahniah dan mendoakan agar semuanya dalam keadaan baik-baik belaka kepada pasangan yang sudah mendirikan rumah tangga sejak dari Ogos 2006. (rtky/s)


Nora Danish Enggan Komen Isu Tudung, Simpan Hasrat Berhijrah

Baru sahaja melancarkan jenama tudungya baru-baru ini, Nora Danish telah dikecam oleh haters dengan teruk sekali malah rekaan tudungya yang menyerupai rahib gereja juga turut dipersoalkan.

Bagaimanapun ketika dihubungi oleh portal Sinar Online, pelakon itu enggan mengulas lanjut mengenai perkara tersebut dan mengambil keputusan untuk tidak mahu memberikan komen mengenai rekaannya yang dipersoalkan itu.

Bagaimanapun, ketika disoal sama ada dia akan berhijrah dan mengenakan hijab selepas ini, Nora menyuarakan hasratnya selain menjelaskan dia memulakan perniagaan busana muslimah itu dengan niat untuk memberi inspirasi kepada Muslimah lain.

“Insya-ALLAH (akan berhijab). Saya berharap agar dapat memberi inspirasi kepada ramai orang berpakaian Muslimah dan saya juga mahu berubah. Doakan saya,” jelasnya lagi kepada portal tersebut. Semoga apa yang dihasratkan Nora satu hari nanti akan menjadi kenyataan. (rtky/s)


Shah Iskandar Dirikan Rumah Tangga 16 Januari Tahun Hadapan

Jika sebelum ini pelakon Shah Iskandar masih belum memberitahu tarikh sebenar perkawhinannya, baru-baru ini melalui BH Online, dia menjelaskan bakal mendirikan rumah tangga pada 16 Januari tahun hadapan.

“Majlis pernikahan itu akan diadakan di Singapura dan bakal dihadiri oleh keluarga dan sanak saudara terdekat. Memandangkan umur kami berdua sudah lanjut maka kami memilih untuk berkahwin tanpa bertunang bagi memudahkan segala urusan,” jelasnya.

Selain itu, Shah juga sangat bersyukur kerana isterinya itu sangat memahami kerjaya seninya sebagai pelakon dan sangat penyabar. Selain itu, Shah juga tidak mahu mendedahkan jumlah mas kahwin dan hantaran.

Sebelum ini, Shah menyatakan bahawa dia mengalu-alukan jika ada penaja yang mahu menaja perkahwinan mereka. Apa pun, semoga perjalanan majlis perkahwinan mereka akan berjalan dengan lancar dan dipermudahkan. (rtky/s)


Lisa Surihani Kongsi Pengalaman Bergelar Ibu

Kelahiran Yahaira Leanne di dalam keluarga kecil Lisa Surihani dan juga Yusry KRU sememangya memberi pengalaman baru buat mereka malah Lisa melalui Harian Metro menceritakan bahawa mereka panik pada mulanya apabila mendengar Yahaira yang berusia tujuh minggu menangis.

“Kalau anak kecil menangis, banyak kemungkinan berlaku kepadanya. Jadi sebagai ibu bapa baru, banyak yang kami belum tahu. Minggu pertama kelahiran, kami banyak berjaga malam tapi selepas itu, ia kembali normal”

“Kalau terjaga pun, kekerapannya dua kali sahaja. Nak kata kuat meragam, tak juga tapi ada waktu-waktu tertentu. Syukur ada ibu membantu,” jelas Lisa sambil menyatakan bahawa dia melihat Yusry tidak kekok menguruskan anak.

Selain itu, pelakon ini juga menjelaskan bahawa perasaan rindunya semakin menebal kepada anaknya walaupun baru sekejap sahaja meninggalkan anak atas urusan kerja dan menyifatkan perasaan itu sebagai perkara normal untuk dirinya yang baru bergelar ibu itu. (rtky/s)


Sharnaaz Ahmad Luah Perasaan Harga Vape Mahal Di Instagram

Isu mengenai rokok elektronik atau vape ketika ini merupakan salah satu isu yang hangat diperkatakan lebih-lebih lagi apabila pihak berkuasa menjalankan operasi terhadap premis yang menjalankan perniagaan berkaitan dengannya. Malah Sharnaaz Ahmad juga sempat meluahkan perasaannya terhadap harga flavour bahan tersebut yang disifatkannya sebagai mahal.

“Aku pun isap vape.. Bila KKM menjadi jadi bigfoot dikala hari megambang ni dek tak cukup duit tabung darah negara.. Kesian pun ada dgn peniaga vape 95% melayu, 3% cina, 1%india 1%lain lain akidah… TETAPI!!!! Disini aku tak meyokong KKM atau vaporiansss.. Aku rasa dah sampai masanya dipantau sama harga jualan jus yg melampau harganya Rm40 sebotol 30ml”

“Face to keyataan raah, modal nak buat satu botol tu cuma Rm1 MAX.. Pengeluar yg bermodalkan Rm1 ringgit ni tolak pada supplier RM15-20 ringgit.. Margin untung dah Rm14 ringgit.. Dijual pulak pada AKU.. RM 40 hengget sebotol.. Untung pulak si kedai vapionsss RM 20-25 hengget.. Sapa disini yg rabak?!!! Yang dok hisap ni lah,” antara kata Sharnaaz dalam muatnaiknya di Instagram.

Pendapatnya itu bagaimanapun mendapat reaksi berbaur daripada pelbagai lapisan peminatnya di ruang sosial media itu. Ada yang bersetuju dan ada juga yang menjelaskan fakta sebenar tentang pengeluaran flavour bagi menyangkal apa yang disuarakan oleh Sharnaaz itu.

Sebagai konklusi dalam kenyataannya itu, Sharnaaz menjelaskan sepatutnya pihak yang terbabit tidaklah meletakkan harga yang tinggi dan bukan sekdar mahu untung cepat. (rtky/s)


Kamal Adli Kini Hilang Hormat Pada Zizan Razak?

Umum mengetahui baru-baru ini pelakon Kamal Adli telah digugurkan daripada membintangi filem sekuel yang turut dibintangi Zizan Razak. Bagaimanapun perkara tersebut jelas sekali melahirkan rasa kecewa buat Kamal.

“Terkejut memanglah terkejut nama saya disingkirkan. Dari awal lagi, apa terjadi saya bersikap professional. Ini sudah kira berkait isu peribadi. Entahlah…ini periuk nasi saya…kerja saya. Apabila nama saya disingkirkan, ia kira sudah tutup periuk nasi saya”

“Permainan macam ini tak sedaplah. Saya tak kacau periuk nasi orang. Saya dapat tahu pengarahnya, Syafik sudah buat skrip dan kena rombak balik dengan penyingkiran saya,” jelas Kamal kepada BH Plus.

Sementara itu, Kamal turut ditanya adakah dia menerima tawaran untuk digandingkan bersama Zizan pada masa hadapan. Kata Kamal, dia memilih untuk mengutamakan professionalisme daripada isu peribadi.

“Saya tak ada masalah. Saya boleh jadi diri sendiri untuk kepentingan bersama. Tapi kalau sudah letak isu peribadi mengatasi segala-galanya, hingga menutup periuk nasi…saya memang hilang hormat. Jika orang luar yang tak tahu menahu menuduh saya sebagai punca perpisahan dia dan Emma, itu tak wajar kerana kalian tak tahu perkara sebenar,” kata Kamal lagi.

Buat Kamal, harapnya bersabar sajalah. Mungkin disingkirkan kali ini tapi akan dibuka peluang yang lebih besar lagi berbanding dengan apa yang terlepas ketika ini. (rtky/s)


Izreen Azminda Cari Lelaki Berduit, Mampu Bimbing Dalam Soal Agama

Mengakui tidak meletakkan penghalang untuk kembali bergelar isteri, Izreen Azminda menjelaskan bahawa dia sukakan lelaki yang mampu memberikan sumber inspirasi, kuat bekerja dan mampu memimpin dirinya.

“Saya suka lelaki yang boleh memberi saya sumber inspirasi, kuat bekerja dan mampu memimpin saya. Bukanlah mencari kemewahan, cukuplah dia boleh menjaga saya dengan baik. Sekarang ini semua perkara perlukan duit”

“Cinta tanpa duit seperti tidak bernilai. Tidaklah mencari seseorang yang kaya-raya. Seperti saya katakan, cukuplah dia mampu untuk menjaga saya. Bukan sahaja dari segi wang ringgit, perlu juga cukup ilmu dan pengetahuan agama,” jelasnya kepada portal Mangga Online.

Bagaimanapun, menurut Izreen, waktu sekarang adalah masa untuk dirinya memberi seluruh tumpuan dan juga fokus kepada bidang kerjaya dan tidak mahu terburu-buru mengenai soal jodoh. Bahasa mudahnya, Izreen tidak mahu terikat dengan sebarang komitmen. (rtky/s)


Zahirah Macwilson Jelaskan Alami Kecederaan Di Lengan

Masih tidak habis lagi isu mengenai Zahirah MacWilson, pelakon wanita berkenaan melalui akaun Instagram miliknya memuatnaik gambar yang menceritakan keadaan sebenar apa yang berlaku di The Curve, Damansara baru-baru ini.

Menurut Zahirah, kejadian tersebut berlaku di luar bangunan pusat membeli belah tersebut dan bukanlah di dalam tempat letak kereta. Malah dia juga menjelaskan bahawa terdapat salah faham dalam penyebaran perkara tersebut.

Selain itu, pelakon ini juga tidak mahu perkara yang sama berlaku kepada orang ramai kerana dia sendiri telah mengalami kecederaan hingga meninggalkan parut di lengannya. Okay, maka tamatlah cerita mengenai Zahirah hampir diculik. Kita tunggu penjelasan Zul Ariffin pula selepas ini.


Rozita Che Wan Tidak Mahu Terlalu Berkongsi Hadiah Untuk Anak Kepada Umum

Pada 1 November lalu, Rozita Che Wan telah mengadakan satu majlis sambutan hari lahir yang cukup meriah buat Aaisyah Dhia Rana. Malah Che Ta juga menghadiahkan anaknya itu dengan rantai berlian.

“Semua orang sayang anak dan akan buat apa sahaja demi menggembirakan buah hati mereka. Sama juga dengan saya. Saya akan buat apa yang dirasa boleh gembirakan mereka walau hanya dengan bawa bercuti, anjurkan majlis hari lahir dan hadiahkan mereka sebagai ganjaran atas kejayaan yang diperoleh anak-anak”

“Bagi saya, semua orang akan mewahkan anak-anak dengan cara sendiri. Bezanya, disebabkan saya seorang selebriti dan setiap tindak-tanduk menjadi perhatian, maka perkara ini menjadi isu besar. Walhal, ia perkara biasa”

“Cuma masyarakat di luar sana yang terlalu ‘mengambil berat’ akan perihal kami sekeluarga. Sekarang saya amalkan sikap tidak mahu terlalu berkongsi tentang apa yang saya berikan kepada anak-anak. Lebih-lebih lagi tentang harga seperti rantai Aaisyah,” jelasnya kepada Kosmo!.

Che Ta juga mengambil keputusan untuk tidak mendedahkan harga rantai tersebut bagi mengelak orang mengata dan menuduhnya mahu menunjuk pula. Che Ta sendiri pernah memberitahu, apa yang dikongsikan di sosial media boleh dilihat dari sudut motivasi atau dari sudut negatif yang hanya mempertikaikan kemewahannya tapi si pengkritik masih berada di takuk lama serta hidup hanya untuk mengkritik. (rtky/s)


Aidil Zafuan Akan Bayar Rita RM30,000 Sekali Gus

Jika sebelum ini Rita Rudaini pernah mengeluarkan kenyataan mengenai bekas suaminya yang masih belum menjelaskan bayaran mutaah, kini Aidil Zafuan memberikan kenyataan akan melangsaikan tuntutan bekas isterinya itu sekali gus.

“Mahkamah sudah pun memberi perintah tersebut. Maka saya akan bayar. Lagipun saya tak pernah cakap tak mahu bayar. Kalau tak bayar, maksudnya saya dah langgar perintah mahkamah. Saya akan bayar habis (sekali gus) dan tidak mahu berhutang apa-apa lagi dengan dia”

“Cuma pihak saya belum menerima sebarang surat dari mahkamah untuk membuat pembayaran itu. Harap-harap tiada isu lain timbul. Setakat ini saya membayar nafkah anak-anak macam biasa,” jelasnya kepada mStar Online.

Selain itu, Aidil juga menyatakan bahawa dia tidak dapat bertemu dengan dua anaknya, namun mempercayai apa yang dilakukannya ketika ini akan membuatkan anak-anaknya mengetahui perkara yang sebenar satu hari nanti. (rtky/s)


Ariz Forteen Tidak Suka Ditanya Tentang Zulin Aziz

Tidak dapat dinafikan, kegilaan peminat untuk melihat penyanyi Ariz Forteen dan juga Zulin Aziz naik ke pelamin memang bukan main-main namun perkara tersebut bagaikan tiada kesudahan. Malah Ariz sendiri sudah berbincang mengenai perkara tersebut bersama Zulin.

“Kami hanya berkawan baik dan saya tidak mahu panjangkan lagi cerita ini kerana ia seperti tiada kesudahan. Saya tidak mahu cerita ini lebih diperkatakan berbanding soal kerjaya. Awalnya memang saya tak kisah apabila orang bertanya”

“Tetapi apabila semakin kerap soalan ini diajukan saya jadi tak suka. Biarlah orang kenal saya kerana produk dalam kerjaya. Saya dan Zulin juga ada bincangkan hal ini dan kami setuju tidak mahu lagi komen pasal hubungan. Takut nanti ada yang salah anggap apabila membaca kenyataan daripada kami,” jelas Ariz kepada portal Mangga Online.

Selain itu, Ariz juga menyatakan hasratnya untuk menamatkan zaman bujang sebelum berusia 30 tahun dan sehingga kini, dia masih belum mempunyai calon yang sesuai, sekali gus memberi maksud bahawa tiada hubungan istimewa antara dia dan juga Zulin. (rtky/s)


Zarina Anjoulie Mengaku Salah Miliki Dadah, Bapa Bayar Denda RM5,000

Pelakon dan juga model, Zarina Anjoulie didenda RM5,000 selepas mengaku bersalah atas pertuduhan menggunakan dadah jenis Methamphetamine, tiga tahun lepas. Majistret Mohd Nazri Omran turut memerintahkan Zarina, atau nama penuhnya Zarina Anjoulie Mohamad Fahizul, 29, dipenjara enam bulan jika gagal membayar denda.

Dendanya itu telah dibayar oleh bapanya. Sementara itu,mahkamah juga memerintahkan pelakon kacukan Melayu, Iran dan Scotland itu yang terkenal dengan drama bersiri Anak Pontianak menjalani tiga tahun pengawasan di bawah Agensi Anti Dadah Kebangsaan (AADK) bermula Khamis.

Sebelum ini, dia mengaku tidak bersalah atas pertuduhan berkenaan tetapi menukar pengakuan hari ini selepas mahkamah mendengar keterangan enam saksi pendakwaan. Zarina didakwa menggunakan dadah jenis methamphetamine dan air kencingnya didapati positif dadah jenis tersebut.

Dia didakwa melakukan kesalahan tersebut di Pejabat Narkotik Damansara di sini pada 8.10 malam, 30 Dis 2012 mengikut Seksyen 15 (1)(a) Akta Dadah Berbahaya 1952 yang memperuntukkan hukuman penjara maksimum dua tahun atau denda hingga RM5,000. (rtky/s)


Pihak The Curve Nafi Insiden Zahirah MacWilson Hampir Diculik

Masih panas lagi berita mengenai kes yang menimpa Zahirah MacWilson yang mendakwa dirinya hampir diculik di pusat The Curve, Damansara. Perkara itu dikongsikan Zul Ariffin di Twitter selain turut menasihatkan agar wanita lain untuk menjaga keselamatan masing-masing.

BACA: Zahirah MacWilson Hampir Diculik, Zul Ariffin Mohon Wanita Berhati Hati

Bagaimanapun, insiden tersebut dinafikan sendiri oleh pihak The Curve melalui satu pertanyaan di laman Facebook mereka. Menurut komen yang ditinggalkan oleh pemilik akaun tersebut, pihak pusat membeli belah tersebut telah memeriksa CCTV dan tidak menjumpai sebarang bukti berkaitan muatnaik Zul.

Pastinya Zahirah dan juga Zul mempunyai penjelasan sendiri terhadap apa yang terjadi semalam. Apa pun, baik anda mahu pun orang awam, keselamatan ketika berada di luar perlulah diutamakan bagi mengelakkan perkara tidak diingini berlaku. (rtky/s)


Mila Jirin Dan Bakal Suami Nikah 11 November Ini

Penyanyi dan juga pelakon, Mila Jirin bakal menamatkan zaman bujangnya bersama jejaka pilihan, Isz Mustapha, 34, yang juga pengurus peribadinya pada 11 November ini. Majlis akad nikah Mila atau nama sebenarnya Norsyarmilla Jirin, 28, dijadual berlangsung di Hotel E-City @ One Utama, Subang Jaya, Selangor.

“Majlis resepsi akan diadakan di Hotel Tabung Haji, Pulau Pinang pada 20 Disember depan manakala satu jamuan makan malam bersama wartawan pula akan berlangsung di Subang Jaya, Selangor pada 23 Januari 2016,” kata Mila kepada Kosmo!

Mila sebelum ini pernah menjelaskan bahawa dia menolak sebarang tajaan kerana enggan mengecewakan mana-mana pihak. Di samping itu, juara Akademi Fantasia (AF5) ini juga rancak dengan perniagaannya Bizz Milla Katering, Baju Kurung Milla dan Restoran Embun Urai.

Semoga segala persiapan Mila dalam menuju hari pernikahan berjalan dengan lancar dan dipermudahkan segala urusan. Apa yang penting, kehidupan Mila selepas ini pastinya lebih lengkap dengan kehadiran suami tercinta. (rtky/s)


Zahirah Akui Selesa Berkawan, Sedang Kenal Hati Budi Zul Ariffin

Bagaikan memberi bayangan seperti ada sesuatu yang bakal diberitahu oleh Zul Ariffin, pelakon yang sedang hangat diperkatakan ketika ini, Zahirah MacWilson menjelaskan bahawa dia kini dalam fasa mengenal hati budi pelakon lelaki tersebut.

Menerusi laporan daripada portal Kosmo!, Zahirah turut mengakui bahawa gambar berpegangan tangan yang tersebar kini merupakan gambar dia dan juga Zul namun enggan mengulas lanjut mengenai status hubungannya bersama Zul.

“Sejujurnya saya tidak menafikan bahawa kami selesa berkawan namun masih mengenali hati budi masing-masing. Sekiranya bertanya sama ada kami bercinta atau tidak, perkara itu lebih baik disoal kepada Zul kerana bagi saya soalan itu adalah hak privasi”

“Saya tidak menafikan bahawa kami memang dalam fasa mengenali. Disebabkan itu kami berani tampil bersama di tempat awam. Namun saya tidak akan menceritakan secara terperinci hubungan ini kerana lebih selesa ia menjadi rahsia kami berdua,” jelasnya.

Selain itu, apabila disoal mengenai status kekasih Zul sebelum ini iaitu Gayatri Su-Lin Pillai, Zahirah berpendapat soalan tersebut adalah lebih arif ditujukan kepada Zul sendiri. Kami rasa, ramai peminat Zul sudah tahu apa yang berlaku di antara mereka, bukan? (rtky/s)


Azma Aizal: Saya Pukul Ika Nabella Ada Sebab

Selaku pengarah yang didakwa memukul pelakon Ika Nabella di lokasi penggambaran, Azma Aizal menyatakan apa yang dilakukannya itu adalah bersebab malah percaya Tuhan menyebelahinya di dalam situasi itu.

“Ada sebab saya berbuat demikian. Saya pun baru sahaja memberi keterangan kepada pihak polis dan siasatan kini sedang dijalankan. Apabila kes selesai, saya akan menceritakan hal sebenar apa yang berlaku”

“Bagaimanapun, cerita yang sudah menjadi viral di laman sosial itu sudah ditokok tambah. Saya akan berdepan sahaja isu ini dalam apa-apa situasi pun. Allah sentiasa di sisi”

“Dalam pada itu, saya juga bersyukur kerana diberi ketenangan dalam menangani masalah ini. Biarlah pihak sana ‘berkicau’,” jelasnya kepada mStar Online. Azma Aizal Yusoof sebelum ini pernah mengarahkan beberapa siri drama popular seperti Kerana Terpaksa Aku Relakan dan Teman Lelaki Upahan.

Jika bersebab pun, apakah perkara yang membuatkan naluri seorang lelaki tergamak untuk menumbuk muka seorang wanita. Apa pun, pastinya pengikut industri seni tanah air juga mahu mengetahui apakah perkara sebenar yang berlaku di lokasi tersebut. (rtky/s)


Raja Ilya Dirasuk Ketika Penggambaran Filem Seram Di Indonesia

Mengakui sudah merasai kelainan ketika menginap di bilik Yogjakarta, Indonesia untuk penggambaran filem seram, Raja Ilya menjelaskan bahawa dia meracau dan hampir dirasuk ketika di sana.

“Hari kedua ketika penggambaran di Yogjakarta, Indonesia saya sudah dapat rasa lain macam ketika berada di bilik hotel. Saya tidak dapat berehat sepenuhnya sehinggalah saya meracau dan hampir dirasuk sehingga tidak boleh melelapkan mata kerana ketakutan”

“Kami menjalani penggambaran selama sepuluh hari di tempat-tempat yang memang di tanda sebagai tempat ‘keras’ seperti di Borobudur, Parangtritis, Gunung Merapi dan Candi Prambanan,” ceritanya kepada Sinar Harian.

Menurut Ilya lagi, dia terpaksa mendapatkan khidmat pengamal perubatan tradisional untuk mengembalikan semula semangatnya supaya dapat meneruskan penggambaran. Tambah Ilya, dalam filem tersebut, dia sememangnya terpaksa menjerit setiap apa. Macam manalah agaknya jadi filem ini nanti ya kalau asyik menjerit. (rtky/s)


Yana Samsudin: Saya Sendiri Tidak Tahu Bagaimana Rasanya Berbulan Madu

Mengakui sentiasa sibuk dengan kerjaya dan lebih-lebih lagi setelah menjayakan jenama tudung sendiri, Yana Samsudin menjelaskan bahawa dia dan juga suami, Fadzil Zahari belum sempat untuk menikmati bulan madu bersama.

“Jujurnya saya sendiri tidak tahu bagaimana rasanya berbulan madu. Ini kerana kehidupan saya adalah bekerja dan saya suka melakukannya. Malah dua hari selepas akad nikah, saya sudah mula bekerja”

“Saya faham bila orang bertanya mengenai berbulan madu, sudah tentu mereka maksudkan bila lagi mahu nak dapat orang ketiga. Atau adakah kami merancang kerana kami belum bersedia (menimang cahaya mata),” jelasnya kepada BH Plus.

Menurut Yana, dia tidak merancang dan faham sangat jika ada orang bertanyakan mengenai perkara tersebut. Malah baru-baru ini, keluarganya sendiri turut menasihatkan agar lebih banyak berehat. Buat Yana, semoga perancangan anda dan Fadzil untuk masa depan akan dipermudahkan. (rtky/s)


Enggan Dipalit Kontroversi, Ummi Nazeera Elak Bergambar Dengan Lelaki

Ketika di dalam peredaran zaman yang semakin maju dan berita khabar angin mudah tersebar dengan pantas melalui sosial media ini, Ummi Nazeera mengambil langkah berjaga-jaga lebih-lebih lagi apabila melibatkan selebriti lelaki.

“Kalau saya ada projek dengan individu itu samada dalam drama atau filem, saya tidak kisah sebenarnya. Tetapi jika tiada projek dengan dia, kalau boleh saya mahu mengelakkannya. Ini kerana saya tidak mahu menimbulkan apa-apa yang tidak ada. Sebab itu saya cuba mengelaknya,” katanya kepada Media Hiburan.

Sebelum ini, pelakon ini pernah dikaitkan dengan Zizan Razak apabila mereka dilihat keluar makan bersama. Bagaimanapun Ummi menjelaskan keadaan sebenar dan menyatakan bahawa mereka hanyalah rakan biasa.

“Zizan hanya kawan industri saya sepertimana saya berkawan dengan beberapa orang yang lain. Tetapi kami hanya berkongsi cerita tentang industri ataupun agama. Buat masa ini tiada hubungan serius dengan sesiapa dalam industri ini,” ujarnya lagi. (rtky/s)


Zahirah MacWilson Hampir Diculik, Zul Ariffin Mohon Wanita Berjaga Jaga

Baru sahaja berlaku, Zul Ariffin telah memuatnaik status di Twitter mengenai Zahirah MacWilson yang menyatakan bahawa pelakon wanita itu nyaris diculik di sebuah pusat membeli belah di Damansara.

Zul dalam kenyatannya di laman sosial tersebut menasihatkan agar wanita menjaga keselamatan lebih-lebih lagi perkara itu berlaku melibatkan Zahirah sendiri. Bagaimanapun, tidak tahulah sama ada Zul turut ada sama di tempat kejadian atau tidak.

Semoga Zahirah berada dalam keadaan selamat dan bagi peminat pasangan ini, ada baiknya juga anda turut menjaga keselamat ketika berada di tempat awam kerana perkara sebegini bukanlah boleh dijangka akan berlaku lebih-lebih lagi dalam keadaan yang terdesak sehingga orang sanggup melakukan apa saja ketika ini. (rtky/s)


Amyra Rosli Nafi Bercinta Dengan Kerabat Diraja

Pelakon jelita Amyra Rosli yang sebelum ini pernah dikatakan bercinta dengan Amar Baharin menjelaska khabar angin yang mengatakan bahawa dia kini sedang menjalin cinta adalah tidak benar.

“Cakap saja dengan siapa? Seab saya tidak dapat nak berikan penjelasan kerana tidak dapat bayangan lelaki itu. Macam mana saya nak jawab sedangkan saya bekerja tak berhenti. Jadi mana ada masa untuk bercinta”

“Macam mana cerita ini boleh timbul keluar? Tidak ada langsung berkawan dengan mana-mana kerabat mahupun anak kerabat diraja. Saya tidak pernah berkawan, apatah lagi bercinta dengan mana-mana kerabat,” jelasnya kepada BH Online.

Selain itu, sebelum ini Amyra pernah memberikan kenyataan bahawa dia akan terus berkahwin dengan lelaki pilihan – itu pun jika sudah berjumpa yang berkenan di hati. Bagi yang ingin cuba memenangi hati Amyra, kini peluang anda masih terbuka. (rtky/s)


Abam Bocey Terasa Hati Bila Peminat Sindir Dirinya Gemuk

Jika sebelum ini kebanyakan jenaka berkaitan Abam Bocey pastinya berkaitan dengan fizikalnya, nampaknya perkara tersebut sedikit sebanyak memberi kesan terhadapnya pula di saat ini.

“Bila peminat menggunakan fizikal saya sebagai bahan jenaka, sudah pasti saya sedikit kecil hati. Apabila meminta bergambar bersama, mereka mengatakan kamera terlalu kecil sehingga tidak muat bagi saya yang bersaiz besar”

“Walaupun kerjaya sebagai pelawak dan biasa dengan gurauan, tetapi saya masih ada hati dan perasaan,” jelas Abam kepada portal Media Hiburan. Bagaimanapun, Abam tidak pernah merasa malu dengan fizikalnya kerana beranggapan tubuh badannya yang besar itu telah membantu memberi rezeki.

Mungkin juga ini merupakan masa yang sesuai untuk Abam memberi inspirasi untuk orang ramai jika dia mampu untuk berubah. Tidak ada sesuatu yang lucu pun dalam memperlekehkan fizikal orang lain kerana yang tanggung adalah hati tuan badan sendiri. (rtky/s)


Lisa Surihani Dan Yusry KRU Risau Gambar Yahaira Disalah Guna

Kehadiran cahaya mata baru di dalam keluarga ini sememangnya dinanti ramai peminat mereka malah sehingga kini tiada lagi gambar penuh Yahaira Leanne yang dikongsikan oleh Lisa Surihani dan juga Yusry KRU.

Menurut Lisa, walaupun sebelum ini hanya sekeping gambar cahaya matanya itu dikongsikan bersama, sudah terdapat banyak akaun palsu di laman sosial yang menggunakan gambar tersebut dan menjadi akaun untuk menjual beli dan juga servis.

“Bayangkan selepas foto kami bertiga didedahkan, kami sendiri terkejut melihat betapa banyak akaun laman media sosial termasuk Instagram yang diwujudkan khalayak atas nama Yahaira. Ada pula yang mengambil keuntungan di atas akaun terbabit dengan menjual barang dan perkhidmatan”

“Hal ini sendiri cukup merisaukan Lisa sebagai ibu,” jelas Lisa kepada BH Plus. Sebelum ini, pasangan ini pernah memberitahu bahawa mereka mahu membesarkan Yahaira sama seperti kanak-kanak lain dan mengharapkan agar peminat dan orang ramai dapat menghormati privasi mereka. (rtky/s)


Pentingkan Privasi Diri? Aplikasi Zipit Chat Memang Tepat Untuk Anda

Di zaman semua sudah dihujung jari, kadang kala perbualan kita dengan rakan rakan yang kita anggap sebagai privasi pun mudah tersebar keluar gara gara tangan gatal yang menggodam perisian atau aplikasi di telefon bimbit kita. Haa, kami ada tips baru untuk masalah ini.

Zipit Chat merupakan aplikasi yang menggunakan sistem penyulitan data AES256 bertaraf militari (Military-Grade AES256 Encryption) yang akan melindungi apa sahaja perbualan anda bersama rakan rakan atau yang tersayang — malah maklumat dalaman syarikat yang sensitif.

Dengar cerita aplikasi popular Whatsapp pun tidak punyai sistem secanggih ini, whoa!

Bunyi seperti lucah tetapi perkara ini penting lebih lebih lagi jika anda kongsikan maklumat sulit syarikat menerusi internet, Zipit Chat boleh bantu dengan sistem penyulitan data untuk video dan e-mail sehingga 10MB.

Jangan tidak tahu, fungsi screen capture juga tidak boleh digunakan dalam Zipit Chat. Maka untuk menyebarkan perbualan sulit anda secara manual pun akan sukar. Memang power aplikasi Zipit Chat, rasa sangat selamat.

Ingat lagi pertandingan untuk memecahkan kod sulit yang menawarkan ganjaran RM100,000 baru baru ini? Tiada siapa yang berjaya tampil dengan jawapan yang tepat untuk merungkai kod yang dijana oleh sistem penyulitan data AES256 digunakan Zipit Chat.

Apa sahaja kandungan perbualan anda menerusi Zipit Chat dijamin akan selamat dari penggodam di luar sana. Sistem penggodam paling canggih pun akan mengambil masa bertahun, jadi jangan risau dan terus muat turun Zipit Chat.

Aplikasi super canggih ini memang hadir tepat pada masanya ketika banyak aplikasi di luar sana tidak mementingkan sangat soal privasi ini. Anda boleh muat turun Zipit Chat di Google Play Store sekarang dan nikmati ianya secara PERCUMA selama 6 bulan. Jom!


Zahirah MacWilson Serah Soal Cinta Kepada Zul Ariffin

Tersebarnya gambar yang dikatakan pasangan ini berpegangan tangan di internet membuatkan ramai tertanya-tanya apakah status hubungan sebenar di antara pelakon Zul Ariffin dan juga Zahirah MacWilson.

“Apa sahaja boleh berlaku. Tanyalah kepada Zul untuk mengetahui lebih lanjut. Asyik saya sahaja yang ditanya tentang isu ini. Saya memang tidak akan komen perihal peribadi. Kalau boleh tidak mahu kongsi apa-apa cerita tentang cinta”

“Apabila cerita ini keluar, saya anggap biasa sahaja. Ia perkara kecil dan saya perlu menghadapinya. Apa lagi boleh saya buat?” jelas Zahirah kepada portal Mangga Online. Sebelum ini Zahirah pernah menyatakan bahawa dia dan juga Zul hanyalah kawan rapat.

Selain itu Zahirah juga pernah menjelaskan bahawa dia juga selesa bersama dengan Zul, bagaimanapun masih menyatakan mereka hanyalah kawan.

Pastinya ramai peminat tertanya-tanya apakah jawapan daripada Zul Ariffin nanti lebih-lebih lagi ada yang turut bersimpati dengan kekasih Zul, Gayatri Su-Lin Pillai jika benar Zahirah dan juga Zul menjalin cinta. (rtky/s)


Neelofa Rancang Dalami Ilmu Agama Pada Tahun Hadapan

Setelah berhijrah ke arah kebaikan, Neelofa dilihat semakin bijak mengatur langkah selain lebih memberikan perhatian kepada bidang perniagaan dan juga pengacaraan. Selain itu, menurut portal Media Hiburan, Neelofa merancang untuk mendalami ilmu agama pada tahun hadapan.

“Ya.InsyaAllah jika semua berjalan lancar, Lofa akan mendalami ilmu agama di Istanbul,Turki pada tahun hadapan. Lofa hanya akan mengambil kursus jangka pendek selama tiga atau empat minggu sahaja”

“Kemungkinan besar Lofa akan mengambil kursus dalam tafsir Al-Quran,” jelasnya. Keputusan Neelofa itu dilihat sebagai salah satu usaha daripada dirinya yang mahu menjadi insan yang lebih baik daripada sebelumnya.

Sebelum ini Neelofa pernah menyuarakan isi hatinya bahawa perasaan untuk bercinta di dalam dirinya bagaikan sudah hilang dan turut memohon kepada Tuhan agar dikembalikan semula rasa itu yang hilang. Semoga apa yang diimpikan oleh Neelofa bakal dikecapi dengan jayanya. (rtky/s)


Nadia Annuar Pilih Bersederhana Adakan Majlis Perkahwinan

Jika dulu pengacara dan personaliti televisyen, Nadia Annuar pernah dikaitkan dengan Sammy Simorangkir, kini dia menjelaskan bahawa dia bakal mendirikan rumah tangga pada pertengahan November ini bersama pilihan hati yang juga merupakan seorang jutawan muda dalam perniagaan jualan langsung.

“Saya tidak mahu dedah dahulu bila tarikh majlis itu, cuma pertengahan November kalau tiada aral, kami akan dinikahkan. Bakal suami saya bernama Hafiz, dan kalau ikutkan kami sudah bertunang beberapa bulan lalu”

“Sebelum ini saya pernah bercinta lama, tetapi tidak ke mana juga. Jadi bila berkenalan dengan Hafiz, kami belajar tentang apa yang kami mahu dalam hubungan ini. Tidak perlu lama-lama bercinta dan ambil keputusan untuk berkahwin lebih cepat,” jelasnya kepada Utusan Online.

Tahniah diucapkan kepada Nadia kerana bakal membina sebuah keluarga tidak lama lagi. Selain itu, Nadia juga dilihat mula berkongsikan gambar bersama bakal suaminya itu dan peminat juga tidak sabar menantikan hari bahagia mereka. (rtky/s)


Pengkritik Sifatkan Rekaan Tudung Nora Danish Menyerupai Rahib Gereja

Turut sama mahu mengeluarkan jenama tudungnya sendiri, Nora Danish bagaimanapun dikecam hebat pengkritiknya di laman sosial kerana rekaan tudung yang dikeluarkan olehnya menyerupai rahib gereja.

Rata-rata peminat memang mempertahankan Nora namun pengkritik lebih hebat mendakwa rekaannya itu adalah tidak mengikut syariah serta menyerupai rahib di gereja. Selain itu, gimik Nora membawa burung hantu juga dianggap tidak sesuai oleh haters. Jika sudah namanya haters, pastinya semua pun salah di mata mereka.

Apa-apa pun, semoga apa yang dilakukan oleh Nora dapat dimanfaatkan sepenuhnya oleh empunya diri. Malah khabarnya pelakon ini juga mengambil keputusan untuk berhenti berlakon selain mahu menumpukan perhatiannya kepada perniagaan. (rtky/s)


Zizan Razak Dakwa Wanita Bertudung Tidak Berkembang Fikiran?

Kami tidak pasti Zizan Razak mahu bergurau atau membuat lucu ala-ala menyertai pertandingan lawak, namun apa yang diperkatakan olehnya di dalam rancangan MeleTOP baru-baru ini menimbulkan kemarahan segelintir penonton.

BACA: Zizan Razak Jawab Isu Tidak Mahu Berlakon Dengan Kamal Adli

Zizak dikatakan telah mengeluarkan kenyataan berbunyi – wanita bertudung tak boleh berfikiran terbuka – dan perkara tersebut seterusnya mendapat kritikan di laman sosial dan juga forum. Ada yang menyifatkan Zizan tidak sepatutnya bergurau dengan melampau sedemikian kerana mampu menjejaskan kembali imejnya.

Bagaimanapun, bagi pencinta sejati selebriti ini, mereka beranggapan perkara tersebut sebagai sesuatu yang tidak disengajakan selain menyokong apa yang diperkatakan oleh Zizan malah seakan mengetahui bahawa Zizan akan kembali memohon maaf kepada Neelofa selaku pengacara selepas tamat rancangan tersebut.

Bagi pihak Zizan, adakah perkara ini disengajakan atau mungkin apa yang dimaksudkan Zizan adalah sesuatu yang berbeza daripada apa yang keluar dari mulut? Apa pun, jangan fikir negatif pesan penyokong selebriti ini. (rtky/s)


Kekasih Sharnaaz Ahmad Nafi Dirinya Syok Sendiri

Seringkali dilihat memuatnaik gambar bersama Sharnaaz Ahmad, kakak kepada pelakon Neelofa iaitu Noor Nabila menjelaskan bahawa dia bukanlah syok sendiri malah menyatakan bahawa hubungan yang terjalin antara mereka sejak lima bulan lalu adalah atas rasa ikhlas kedua-dua pihak. So sweet!

“Saya sedar bila saya muat naik gambar kami bersama ramai pengikut laman sosial menyifatkan saya hanya syok sendiri sedangkan hubungan istimewa yang terjalin antara kami adalah lahir secara ikhlas”

“Saya pernah beritahu dia kalau ada wartawan bertanya tentang hubungan ini, saya akan berterus terang dan tidak mahu orang beranggapan saya hanya syok sendiri,” jelasnya kepada mStar Online.

“Saya faham kenapa dia tidak mahu bercakap tentang hubungan kami kerana dia sudah serik dan tidak mahu jadi seperti hubungan sebelum ini. Sharnaaz tidak mahu keluarga menanggung malu kalau hubungan tersebut tidak menjadi”

“Dia dah berjumpa semua ahli keluarga saya termasuk nenek saya dan saya sudah berjumpa dengan ibu, bapa dan abang dia, namun belum ahli keluarga lain. Buat masa ini kami belum ada perancangan ke peringkat seterusnya, Insya-Allah kalau ada jodoh mungkin saya akan berjumpa seluruh keluarga dia,” kata Nabila.

Selain menafikan bahawa dirinya adalah orang ketiga yang menjadi punca Sharnaaz dan juga bekas kekasih, Anis Al Idrus berpisah, Nabila turut menceritakan bahawa Sharnaaz memang suka marah namun semuanya bersebab.

“Dia memang suka marah tapi dia marah bersebab, selalu dia marah kalau kekasih dia tidak ikut apa yang mahu contohnya dia mahu wanita yang berpakaian menutup aurat, sopan, dan kalau boleh bertudung. Dia akan marah kalau saya pakai baju singkat, tapi sebagai perempuan kalau dia marah kita terima dan cuba pujuk balik, tidak susah pun,” ujarnya. (rtky/s)


Berpegang Tangan, Zul Ariffin Dan Zahirah MacWilson Sah Bercinta?

Banyak kali juga pasangan ini tampil membuat penafian yang mereka berdua kini sedang bercinta walaupun ada gambar yang disebarkan peminat menunjukkan Zul Ariffin & pelakon baru, Zahirah MacWilson keluar bersama tidak berapa lama dulu.

Semalam, sekeping gambar yang menunjukkan pasangan ini berpegangan tangan ketika keluar makan bersama tersebar di internet dan sedang menjaid bualan ramai yang ingin tahu sejauh mana hubungan antara Zul Ariffin & Zahirah MacWilson — adakah sudah serius bercinta?

Zahirah MacWilson dalam satu kenyataan baru baru ini tetap menafikan mempunyai hubungan cinta bersama Zul Ariffin namun tidak menafikan yang beliau selesa berkawan dengan jejaka tersebut dan tidak mahu berkongsi terlalu banyak kerana ianya soal peribadi.

Dan, dengan tersebarnya gambar ini nampaknya mereka berdua perlu tampil dengan alasan baru jika benar masih belum bergelar pasangan kekasih. Mungkin tangan si gadis terlalu sejuk ketika itu. Mana kita tahu kan? Hmm hmm. (rtky/m)


Izara Aisyah Serah Soal Pernikahan Pada Adib Khalid

Baru-baru ini, adik kepada Adib Khalid iaitu Asyraf Khalid sudah pun selamat dinikahkan dan majlis yang berlangsung di Hotel Majestic itu turut dihadiri rakan selebriti yang lain. Sementara itu, pelakon Izara Aisyah yang menjalin cinta bersama Adib tidak dapat lari daripada soalan mengenai giliran mereka pula.

“Soalan itu kena tanya Adib,” jelas Izara ketika ditanya oleh BH Online ketikad di majlis berkenaan baru-baru ini. Menurut Izara, ramai juga tetamu yang turut bertanyakan soalan itu kepada mereka. Maklumlah, bila adik langkah bendul, pastinya abang dan juga pasangan akan diasak soalan yang sama bertubi-tubi.

Dalam majlis itu, Muhammad Asyraf Khalid sudah sah bergelar suami kepada model dan pelakon dari Indonesia, Nurtria Wulandari Ariffin. Selain rakan selebriti, majlis tersebut turut dihadiri oleh Timbalan Perdana Menteri, Datuk Seri Dr Ahmad Zahid Hamidi.

Semoga Asyraf dan pasangan akan terus kekal bahagia dan semoga segala persiapan Adib dan juga Izara dalam menanti hari mereka nanti akan dipermudahkan. Kami percaya pasangan ini tidak akan merahsiakan sebarang berita mengenai pernikahan mereka apabila tiba waktunya. (rtky/s)


Pengarah Tumbuk Muka Ika Nabella Di Lokasi Penggambaran?

Gara-gara tidak dapat melakonkan apa yang dimahukan oleh pengarah, pelakon Ika Nabella yang juga merupakan peserta Akademi Fantasia musim keenam dilaporkan dipukul oleh pengarah drama yang dibintangi dan didakwa mengalami keederaan di bahagian muka.

BACA: Kontroversi Lagi & Ika Nabila Si Gadis Parti Bersama Segelas ‘Coca Cola Kuning’

Menurut laporan daripada BH Online, kejadian tersebut berlaku di set penggambaran di Hulu Kelang. Dalam kejadian itu, Ika dikatakan ditumbuk di bahagian muka dan badan secara bertubi-tubi dan menurut sumber, mulut Ika saat ini tidak dapat dibuka gara-gara akibat pukulan itu.

“Ya, saya memang dipukulnya,” jawabnya ringkas yang enggan diulas lanjut mengenai perkara tersebut kepada portal berita berkenaan. Selain itu, Ika dikatakan merupakan mangsa ketiga dipukul pengarah tersebut dan dua mangsa sebelum ini mengambil keputusan untuk berdiam diri.

Lapor BH Online lagi, usaha untuk menghubungi pengarah yang dimaksudkan tidak berjawab malah setelah beberapa kali cuba untuk menghubungi pengarah berkenaan, panggilan itu masuk ke dalam peti rakaman suara. Apalah babak yang pengarah bengang sangat sampai kena tumbuk itu ya? Sama-samalah kita tunggu sambungan kisah ini nanti. (rtky/s)


Fouziah Gous Rancang Adakan Majlis Doa Selamat, Majlis Baby Shower Masih Dalam Perbincangan

Bakal menimang cahaya mata tidak lama lagi, pelakon Fouziah Gous menjelaskan bahawa dia akan mengadakan majlis doa selamat dan ketika di saat akhir, ada pihak yang berminat untuk menaja majlis baby shower (majlis menyambut bayi). Bagaimanapun perkara tersebut masih lagi dalam perbincangan.

“Saya dan suami memang merancang untuk membuat doa selamat sahaja. Tetapi rezeki datang saat akhir apabila ada pihak yang menghubungi saya untuk menaja majlis ‘baby shower’ dan kita masih lagi dalam perbincangan mengenai perkara itu”

“Kalau saya bersetuju pun tidaklah terlalu ikut dengan cara sana dan ia mungkin majlis ringkas selepas majlis doa selamat nanti,” jelas Fouziah yang sehingga kini masih lagi merahsiakan jantina anaknya. Selain itu, pelakon ini juga menyatakan walaupun kini dia sedang sarat mengandung, namun ia tidak mengahalangnya untuk bekerja.

Semoga Fouziah selamat melahirkan bayi nanti dan pastinya dengan kehadiran cahaya mata pertama dalam keluarga ini nanti bakal membawa lebih sinar bahagia dan keceriaan. Malah peminat di Instagram pelakon dan pengacara ini juga tidak sabar-sabar untuk berkongsi detik gembira tersebut. (rtky/s)


Sufi AF Nafi Dirinya Sombong, Akui Pendiam

Kemunculannya sebagai juara Akademi Fantasia 2015 baru-baru sedikit sebanyak merancakkan kembali kisah mengenai kontroversi bersama bekas bapa tirinya malah kini timbul khabar angin yang mengatakan bahawa Sufi AF adalah seorang yang sombong.

“Ini kali pertama saya dengar perkara itu dan saya tak tahu daripada mana cerita ini timbul. Apa yang boleh saya katakan, selama ini saya OK dan tegur semua orang. Mungkin yang bercakap belum kenal siapa saya”

“Memang saya nampak pendiam, tetapi kalau sudah kenal baru mereka tahu saya ini peramah juga. Kata orang, tak kenal maka tak cinta,” jelasnya kepada Harian Metro menjawab khabar angin tersebut.

Sementara itu, melalui mStar Online penyanyi ini tidak akan memohon maaf kepada bekas bapa tirinya itu selain menyerahkan perkara tersebut kepada pihak pengurusan yang mengetahui perkara sebenar. (rtky/s)


Fazura Anggap Gosip Buat Pembedahan Plastik Paling Mengarut

Bermula dengan rancangan Facing Up To Fazura, pelbagai pendedahan telah dilakukan dan baru-baru ini melalui satu temuramah bersama The Star, pelakon dan penyanyi ini telah mendedahkan antara perkara yang pernah membuatkannya sakit hati satu ketika dahulu.

“Gosip yang paling mengarut pernah saya dengar mengenai diri saya adalah orang mengatakan saya menjalani pembedahan dari hujung kepala hingga hujung kaki dan tiada satu pun di badan saya ini adalah yang asli. Mereka cakap saya buat transplan rambut, buat pembedahan hidung, dagu dan punggung”

“Memang gosip ini menyakitkan saya suatu ketika dulu, tapi sekarang saya gelak je bila mendengarnya,” jelasnya kepada The Star. Selain itu, Fazura juga menyatakan bahawa dia kini berasa selesa hidup solo malah apa yang diimpikannya sebelum ini turut tercapai.

Sementara itu, berbicara mengenai lelaki, Fazura menjelaskan bahawa dia sering kali berhadapan dengan lelaki yang hanya datang di dalam hidupnya hanya kerana paras rupa sedangkan pelakon ini mendambakan lelaki yang bijak dan juga tahu menghormati wanita. (rtky/s)


Emma Akma: Orang Paling Dekat Dengan Kita, Mungkin Orang Yang Paling Benci Kita

Setelah hampir setahun menderita penyakit busung, pelakon Emma Akma mendedahkan bahawa perkara tersebut sebenarnya adalah akibat perbuatan sihir. Emma mula diserang penyakit itu dengan serius pada Oktober lalu membuatkan dia turut berjumpa doktor selain mendapatkan rawatan tradisional.

“Penyakit ini mula serius sejak Oktober tahun lalu dan doktor mengesahkan saya hidap penyakit cist dan perlu melakukan pembedahan dengan segera. Memandangkan tak cukup wang, saya tangguh dahulu. Sementara itu, macam-macam cara saya cuba untuk mengubati penyakit ini termasuklah cara tradisional dan moden”

“Namun tiada perubahan. Sehinggalah saya berjumpa dengan seorang pakar dalam ubatan tradisional, penyakit itu dapat disembuhkan dan perut saya kembali normal. Sukar dibayangkan keadaan ketika itu badan menjadi lemah, sehingga sukar untuk bangun”

“”Saya ada juga tanya kepada mereka yang mengubat saya. Tetapi mereka cuma berkata ramai yang cuba mengenakan saya. Jadi sejak sihat beberapa bulan lalu, saya lebih banyak menghabiskan masa di rumah dan kurangkan pergaulan dengan rakan-rakan. Maklumlah, di dalam industri ini, dalam yang suka, pastinya ada yang membenci”

“Apa yang saya dedahkan di sini di harap dapat diambil iktibar oleh orang lain. Sebab kita tidak tahu, orang yang paling dekat dengan kita mungkin orang yang paling benci kita,” jelasnya kepada mStar Online. Apa pun, semoga kesihatan Emma akan kembali pulih dan dapat menjalani kehidupan seperti biasa. (rtky/s)


Neelofa Jawab Tuduhan Aniaya Stokis, Ejen Jual Tudung

Baru-baru ini, kecoh mengenai rasa tidak puas hati salah seorang stokis jenama tudung Naelofar Hijab yang turut mendedahkan perkara di sebalik jenama tudung oleh Neelofa tersebut. Bagaimanapun menurut pelakon wanita ini, perkara yang berlaku itu turut membuka matanya untuk melihat siapa yang lebih ikhlas dalam bekerja atau tidak.

“Cara terbaik andai anda berasakan si penjual tidak bersikap profesional dan melaksanakan perniagaan mereka di luar daripada kebiasaan, segera batalkan urusan pembelian anda. Kerana kesilapan dan tembelang hampir pecah, si pengadu mengambil langkah mudah dengan meletakkan kesalahan ini di atas bahu Naelofar Hijab”

“Ini semestinya satu perkara yang tidak adil bagi pihak Naelofar Hijab. Untuk pengetahuan pembaca, untuk menjadi stokis Naelofar Hijab buknalah mudah. Mereka yang berhajat perlulah memenuhi pelbagai syarat yang sudah ditetapkan oleh pihak Naelofar sendiri. Alhamdulillah kini Naelofar Hijab mempunyai lebih 700 stokis berdaftar dan bertauliah”

“Walaupun proses pemilihan dan pelantikan stokis agak ketat, namun ada ketika kita terlepas pandang perkara kecil. Dan inilah apa yang berlaku kepada Naelofar Hijab. Bayangkan dengan 700 stokis yang pastinya ia bukan sesuatu yang mudah untuk pihak Naelofar Hijab uruskan”

“Apabila ia membabitkan 700 stokis bermakna 700 ragam yang perlu kami ikuti rentak mereka setiap hari. Tetapi Alhamdulillah sehingga kini tiada sebarang masalah besar timbul,” antara penjelasan Neelofa di Metro Ahad baru-baru ini.

Bagaimanapun menurut Neelofa, ada hikmahnya juga perkara tersebut terjadi kerana ia telah membuka matanya dan mengajar dirinya untuk lebih berhati-hati dan cekap dalam menguruskan perniagaan. (rtky/s)


8 Benda Yang Boleh Buat Anda Jadi Kacak Bergaya Serta Merta

Dalam dunia serba materialistik sekarang ini, penampilan memang menjadi keutamaan ramai. Apa orang kampung kami kata, first impression is very important. Kami mahu kongsikan 6 perkara atau benda yang akan si lelaki nampak kacak bergaya serta merta.

Siapa mahu lihat kita gunakan telefon pintar yang berusia lebih setahun bukan? Kalau anda jadi orang pertama di Malaysia yang berjaya menggunakan iPhone 7 kelak, pasti markah gaya anda akan mencanak naik di kalangan gadis.

Walaupun tidak manis untuk anda tayangkan jumlah wang didalam bank kepada khalayak ramai, orang pasti tahu anda miliki wang yang banyak menerusi gaya hidup anda. Jika ada, kenapa tidak belanjakan untuk menjadikan diri lebih bergaya bukan?

Bukan setakat si lelaki akan lebih nampak kacak bergaya berdampingan dengan si gadis cantik, malah gadis lain juga akan turut cemburu — jangan terkejut jika ada yang cuba memikat anda. Maklumlah, yang milik orang itu kadang kala lebih menarik.

Kalau ditanya pada perempuan di luar sana, sesiapa pun akan kata budi bahasa dan hormat orang tua is the new sexy.

Nak bergaya mestilah ada kereta yang bergaya. Apa lagi pilihan terbaik untuk anda selain variasi baru Honda City dalam rona warna merah untuk anda pandu seluruh bandar dengan penuh gaya. Pasti tidak berhenti mata melirik penuh cemburu. Whoa!

Kalau akaun Instagram penuh gambar selfie dan makanan sahaja memang tidak cool kan? Penuhkan pula dengan gambar percutian ke luar negara lebih lebih ke destinasi Eropah atau eksotik di kepulauan Carribean. Gambar selfie belayar di atas bot mewah satu bonus.

Dengan suit mewah, persalinan kasual untuk setiap acara sosial dan kasut yang tidak akan berulang pakai walaupun sudah tiga bulan — gaya seorang lelaki akan terus bertambah dengan almari penuh sebegini. Jangan hanya pakai t-shirt & jeans setiap hari, Eww.

Kalau bergaya dengan pelbagai barang mewah sahaja tidak bermakna kalau tidak menjaga kesihatan kan? Selain boleh dapat bentuk badan menawan dan semakin kacak, seorang lelaki yang sihat mampu lakukan lebih banyak perkara dan produktif dalam kerja.


Che Ta, Zain Saidin Hadiah Rantai Leher Berlian Untuk Aaisyah

Semalam baru sahaja berlangsung sambutan hari lahir pertama buat puteri kesayangan Che Ta iaitu Aaisyah Dhia Rana dengan penuh meriah. Selain itu, Che Ta juga telah memberikan hadiah yang sangat bermakna buat anaknya itu.

Selepas pernah menghadiahkan anak sulungnya, Ammar Effendy, 19, sebuah kereta BMW tahun lalu, kali ini Che Ta telah bermurah hati untuk menghadiahkan seutas rantai leher bertatahkan berlian buat puteri bongsunya itu namun dia enggan mengulas lanjut mengenai harga rantai leher tersebut.

“Untuk ulang tahun kelahiran Aaisyah yang pertama, saya dan Zain hanya menghadiahkan seutas rantai leher bertatahkan berlian kepadany,” jelas Che Ta. Kasih sayang ibu bapa terhadap anak tiada tolok bandingnya, begitu jugalah dengan apa yang ingin disampaikan oleh Che Ta.

Selain itu, menurut laporan daripada akhbar Kosmo!, Che Ta tidak mahu mendedahkan jumlah sebenar rantai leher tersebut adalah kerana tidak mahu menunjuk-nunjuk. Apa-apa pun, perkara ini pastinya akan mendapat perhatian peminat setia keluarga ini. Semoga semuanya baik-baik belaka. (rtky/s)


Anak Tiri Siti Nurhaliza Selamat Diijabkabul Bersama Pelakon Indonesia

Tahniah kami ucapkan kepada anak tiri penyanyi popular Dato’ Siti Nurhaliza iaitu Asyraf Khalid yang selamat diijabkabul dengan pasangannya yang juga pelakon Indonesia, Nurtria Wulandari Ariffin atau Tya Ariffin di Hotel Majestic kira-kira jam 8 semalam, lapor Harian Metro.

BACA: Dato’ Siti Nurhaliza Beri Sokongan Kepada Anak Tiri, Nafi Diperguna

Pasangan itu sah bergelar isteri dengan sekali lafaz berserta mas kahwin RM1,000. Sebelum ini, Asyraf dan Tya telah mengikat pertunangan pada 21 Ogos lalu di Palembang, Indonesia. Majlis persandingan yang diadakan selepas pernikahan itu turut dihadiri Timbalan Perdana Menteri Datuk Seri Dr Ahmad Zahid Hamidi.

Antara rakan selebriti yang turut hadir pada majlis tersebut ialah Datuk Yusof Haslam, Datuk Rosyam Nor, Datuk Aznil Nawawi, Johan Raja Lawak dan Mark Adam. Tya ialah model dan juga pelakon di negara jiran manakala Asyraf pengasas organisasi Generasi Bersatu Malaysia (GBM). (rtky/s)


Di Sekitar Sambutan Hari Lahir Aaisyah Dhia Rana

Selamat hari lahir kami ucapkan kepada anak pelakon wanita, Rozita Che Wan iaitu Aaisyah Dhia Rana yang kini sudah pun menjangkau usia satu tahun pada hari ini (1 November).

Sebelum ini, Che Ta dan juga keluarga telah bercuti ke London sebelum pulang ke tanah air untuk meraikan sambutan hari lahir Aaisyah yang diadakan di White Palace, Kuala Lumpur, bertemakan Enchanted Garden, serba putih.

Majlis tersebut turut dihadiri rakan selebriti serta dua lagi anak Che Ta dari perkahwinan terdahulu iaitu Ammar Effendy dan Aniq Ezzra. Semoga keluarga ini akan sentiasa dilimpahi rezeki dan kami kongsikan bersama anda beberapa keping gambar sambutan hari lahir Aaisyah yang comel. Enjoice! (rtky/s)


Emma Maembong, Kamal Adli Kongsi Rezeki Bersama

Siapa sangka, setelah hubungan di antara Emma Maembong dan juga Kamal Adli semakin mendapat perhatian, kini rezeki yang menggandingkan mereka bersama juga banyak mendatang.

BACA: Video Ditampar Emma Maembong, Kamal Adli Nafi Main Kayu Tiga

Antara yang menarik perhatian baru-baru ini adalah mengenai klip pendek video yang menunjukkan Kamal ditampar oleh Emma sedangkan perkara tersebut hanyalah sekadar gimik untuk minuman kola – seperti yang dijangka. Bagaimanapun, mereka dikecam teruk kerana perkara tersebut.

“Kadang-kadang jalan terbaik ialah untuk berdiam diri kerana apabila bersuara dan sudah diberikan penjelasan pun (ada juga) yang tetap akan fikir negatif. Sebelum ini saya terang-terangan memuat naik gambar berlakon dalam drama Jodoh Sebelah Pintu arahan Michael Ang dengan keterangan gambar ia babak penggambaran pun ada yang cuba memanipulasinya”

“Ada yang siap kata kami kantoi berdatinglah. Malah gambar kami mengenakan baju kahwin dalam babak drama itu turut diviralkan kononnya kami berkahwin dalam diam. Kalau berlakon dengan hero lain sekalipun saya pasti akan muat naik gambar penggambaran kerana mahu mempromosikannya”

“Kadang-kadang terdetik dalam hati apa salah kami, sedangkan kami tahu kami tak pernah buat perkara tak elok,” jelas Emma kepada BH Online selain menyatakan mereka juga akan merasmikan sebuah kafe di Brunei tidak lama lagi. Apa pun, semoga pasangan ini akan kekal bahagia jika dijodohkan bersama. (rtky/s)


Zizan Razak Bergelar Juara Super Spontan All Stars

Tahniah diucapkan kepada Zizan Razak daripada kumpulan Silat Dongibab kerana telah berjaya merangkul gelaran juara Super Spontan All Stars yang diadakan di Dewan Raja Muda Musa, Selangor. Zizan mengenepikan saingan utama iaitu Johan dan turut membawa pulang hadiah berjumlah RM150,000.

Tidak dapat menahan sebak, Zizan dilihat memeluk Johan ketika diumumkan sebagai juara dan turut mengalirkan air mata di bahu Johan. Zizan sebelum ini pernah memenangi Super Spontan musim pertama.

Sementara itu tempat kedua dimenangi oleh Johan dan berjaya membawa pulang hadiah berupa wang tunai RM75,000. Selain Johan dan juga Zizan sebagai peserta favourite, persaingan pada pentas terakhir rancangan tersebut turut membariskan Achey Bocey (tempat ketiga), Yus Jambu (tempat keempat), Rahim (tempat kelima) dan Tauke (tempat keenam).

Pertandingan yang berlangsung selama 10 minggu itu menyaksikan AC Mizal sebagai hos sementara Afdlin Shauki, Ray dan Haniff beraksi sebagai pengulas bersama. (rtky/s)


Farid Kamil Dan Diana Danielle Bersederhana Sambut Anak Kedua

Bakal menyambut kelahiran cahaya mata kedua pada pertengahan bulan hadapan, Farid Kamil dan juga isterinya, Diana Danielle memilih untuk bersederhana dalam menyambut anak kedua mereka nanti.

BACA: Farid Kamil Dan Diana Daniella Ramal Bakal Timang Anak Perempuan

“Saya dan isteri sepakat nak kitar semula barangan lama. Jadi kalau ada mana-mana barang Che Mad yang boleh diguna pakai, lebih afdal juga ia dipraktikkan. Anak ini cepat membesar jadi sebaiknya kita tak perlu membazir”

“Mulai bulan depan juga, saya tidak akan menerima tawaran berlakon dan harapnya perancangan itu tak terganggu. Ini kerana saya nak beri perhatian penuh kepada isteri dan anak yang bakal lahir,” jelasnya kepada BH Online.

Selain menjelaskan bahawa Diana tidak mengidam benda-benda pelik ketika mengandung kali ini, Farid juga berkongsi kegembiraan mengenai Muhammad yang kini cenderung meminati sukan yang sama diminatinya iaitu sukan berkuda. Apa pun, semoga keluarga ini lebih berseri dengan kehadiran cahaya mata baru nanti. (rtky/s)


Awal Ashaari, Scha al-Yahya & Ella Antara Selebriti Yang Menghantar iPhone 6S & 6S Plus Kepada Pelanggan FIRST by Celcom

Sebagai tanda penghargaan kepada pelanggan FIRST & FIRST Elite, Celcom Axiata Berhad baru-baru ini memilih 8 selebriti tanah air untuk menghantar iPhone6S & iPhone6S Plus ke tempat kediaman pelanggan terpilih.

Antara selebriti yang terlibat adalah pasangan selebriti Awal Ashaari & Scha Al-Yahya, Yasmin Hani, Ratu Rock Malaysia Ella Aminuddin, Jack Lim, Soo Wincci, Shaheizy Sam & Amber Chia.

Kehadiran selebriti semestinya memeriahkan suasana di rumah pelanggan Celcom dan menjadi satu pengalaman yang amat dihargai oleh pelanggan FIRST & FIRST Elite. Gambar-gambar pengalaman ini dapat dilihat melalui hashtag #getitFIRST di Instagram

Buat peminat tegar jenama rangkaian Apple, anda kini boleh memiliki keluaran iphone 6s dan 6s Plus di semua rangkaian Celcom dengan tawaran harga serendah RM 1088 mengikut pelan yang ditawarkan oleh Celcom.

Berikut ialah antara pelannya iaitu First Basic 85, First Basic 85 (Max Up All) dan First Elite dengan bayaran bulanan sebanyak RM85, RM135 atau RM235. iPhone 6s ditawarkan dengan kontrak 24 bulan dengan harga pakej dari RM1,088 hingga RM3,088 manakala untuk 6s, ia bermula pada harga RM1,518 hingga RM3,428.

Pelanggan First Basic 85 memperoleh data Internet 2GB+2GB (WiFi) manakala First Basic 85 (Max Up All) dan First Elite masing-masing memperoleh 3GB+3GB (WiFi).

Sementara itu, seperti tahun-tahun lepas pihak Celcom sekali lagi membuka khemah dan ruang di Blue Cube Sunway Pyramid untuk pelanggan setianya beratur bagi mendapatkan telefon iPhone 6S dan iPhone 6S Plus bersama-sama pakej Celcom. 6 pengguna awal yang beratur telah ditawarkan iPhone pada harga RM 6.50 bersama-sama pakej Celcom.

Acara tersebut juga telah dihadiri oleh beberapa selebriti popular tempatan seperti, Scha Al-Yahya, Awal Ashaari, Soo Wincci, Ella, Yasmin Hani, Amber Chia dan Shaheizy Sam yang turut menjadi pelanggan pertama untuk mendapatkan iPhone 6s dan 6s Plus.


Awie: Tindakan Rozana Sengaja Mahu Sabotaj Saya

Bakal melangsungkan konsert pada 31 Oktober nanti, penyanyi rock Awie terlebih dahulu diuji dengan tindakan isterinya Rozana Misbun memfailkan permohonan interim nafkah anak di Mahkamah Syariah Wilayah Persekutuan di.

Menurut Awie, dia terkejut apabila menerima surat daripada pihak peguam wanita berkenaan yang memintanya hadir ke mahkamah pada Khamis lalu untuk sebutan pertama kes berkenaan.

“Pada saya tindakannya secara mengejut menghantar surat tentang prosiding permohonan nafkah interim anak sengaja mahu menggangu perhatian saya terhadap konsert pada Sabtu ini. Dia bukan tidak tahu pada saat ini saya sibuk dengan latihan menjelang konsert yang berbaki dua hari lagi dan ini cubaan dia untuk menjahanamkan saya”

:Jika dia benar-benar ingin mempertahankan hak anak-anak sepatutnya dia hadir ke mahkamah tetapi apa yang saya lihat dia tidak serius dan cuba lari dari kenyataan. Dia tidak ada hati pun sebenarnya hendak mendapatkan anak-anak cuma mahu menggangu karier saya sahaja,” jelasnya kepada mStar Online.

Sebelum ini, Awie menerusi peguamnya, Mohd Syafiq Norizan akan mengemukakan bantahan awal terhadap permohonan isterinya selaku pemohon yang memfailkan tersebut di mahkamah pada 21 Oktober lalu.

Rozana dalam tuntutannya meminta responden iaitu Awie membayar wang nafkah bulanan, perayaan, tempat tinggal, persekolahan dan kos pembantu rumah untuk dua anak mereka iaitu Putra Ahmad Rezzki, 7, dan Puteri Qasseh Antasha, 5 yang kini dibawah jagaannya. (rtky/s)


Hanez Suraya Engga Dedah Jantina Anak

Bakal menyambut kelahiran anak sulungnya pada penghujung tahun ini, pelakon Hanez Suraya yang kini sarat mengandung tujuh bulan mengambil pendekatan untuk merahsiakan terlebih dahulu jantina anaknya itu.

“Alhamdulillah keadaan saya sekarang terkawal cuma kadang-kadang itu biasalah bayi dalam perut lasak sedikit. Jadi mula menendang perut saya dengan kuat. Kadang-kadang sampai sesak nafas saya dibuatnya. Tapi pada masa sama seronok melayan gelagatnya. Sejujurnya saya cukup bahagia melewati fasa hamil ini”

“Rezeki itu pun sentiasa ada. Lagi-lagi suami saya ada di sisi. Mulalah nak manja lebih. Cakaplah apa sahaja nak makan, pasti dapat dan sebab itulah sampai saya sekarang ini bertambah bulat,” jelasnya kepada BH Online.

Selain itu, pelakon yang bakal bergelar ibu ini juga menjelaskan dia banyak mempelajari selok-belok mengenai penjagaan anak melalui perkongsian di laman sosial selain turut meluangkan masa dengan berbual bersama bayi di dalam perut. (rtky/s)


Syazwan Zulkifly Berhenti Berlakon, Hanya Mahu Terlibat Belakang Tabir

Baru-baru ini, pelakon Syazwan Zulkifly telah menyatakan hasratnya untuk terus berundur dari dunia lakonan dan perkara tersebut pastinya menarik perhatian media untuk mengetahui sebab di sebalik tindakan tersebut.

BACA: Syazwan Zulkifli Kesal Dituduh Bercinta Dengan Nabila Huda, Mabuk Ketika Memandu

“Saya putus asa. Kalau orang kata saya tak kuat, iya, memang saya tak kuat untuk berhadapan dengan situasi ini. Ini masalah peribadi yang pasti akan merosakkan nama saya. Jadi sebelum saya kena ‘gam’ oleh mana-mana pihak, lebih baik undur diri”

“Saya sayangkan kerjaya ini, tetapi jika apa yang akan berlaku nanti menyebabkan ibu bapa saya menderita, lebih baik berhenti. Saya sayangkan ibu saya. Mungkin saya akan lebih terlibat dengan kerja belakang tabir. Namun tidak untuk di hadapan kamera,” ujar Syazwan kepada portal Mangga Online.

Selain itu, apabila Syazwan ditanya mengenai apakah punca sebenar isu ini, dia mengakui bahawa ia melibatkan cerita peribadi dengan kekasihnya Shenty Feliziana namun dia tidak mahu hal sebenar menjadi kecoh.

Jika benar Syazwan berputus asa hanya kerana kekasih, tolonglah jadi dewasa Syazwan. Walau apa pun khilaf kita pada masa lepas, hanya kita sendiri boleh ubah. Selagi bernafas, selagi itu boleh berubah. Selagi bernafas, selagi itu tiada istilah putus asa. (rtky/s)


Polis Evo Kini Filem Paling Laris Di Malaysia

Jika sebelum ini filem The Journey berjaya mencatat kutipan tertinggi di Malaysia (RM17.28 juta) tahun lalu, kini rekod itu telah dipintas oleh filem lakonan Zizan Razak dan Shaheizy Sam, Polis Evo dengan kutipan RM17.30 juta selepas 42 hari ditayangkan di seluruh Malaysia dan Brunei.

BACA: Polis Evo Kutip RM15 Juta Dan Masih Terus Ditayangkan Di Pawagam

Polis Evo yang mula ditayangkan bermula 17 September lalu diarahkan oleh Ghaz Abu Bakar dan karya asal oleh Joel Soh, Kyle Goonting dan Anwari Ashraf ini sekaligu membawa sinar baru di dalam industri perfileman tanah air.

Malah melalui portal Astro Gempak sebelum ini, antara faktor yang turut menyumbang jumlah kutipan tiket yang tinggi adalah kerana ada penonton yang menyaksikan filem ini berulang kali di pawagam.

Polis Evo filem bergenre aksi dan memaparkan kisah dua anggota polis, Khai (Shaheizy Sam) dan Sani (Zizan Razak) yang mempunyai personaliti yang sangat berbeza tetapi mereka harus bekerjasama untuk menjatuhkan sebuah operasi pengedaran dadah. (rtky/s)


Indah Ruhaila Rancang Akhiri Zaman Solo Tahun Depan

Setelah dua tahun mengikat tali pertunangn bersama bakal suaminya, penyanyi Indah Ruhaila merancang untuk menamatkan zaman bujangnya pada tahun depan dan sehingga kini masih mencari tarikh yang sesuai.

“Insya-Allah tidak lama lagi, dalam tahun depan kami merancang untuk mendirikan rumah tangga selepas dua tahun juga mengikat tali pertunangan. Kalau boleh saya memang mahu berkahwin sebelum umur 30 tahun, kalau jadi akhir tahun depan, awal tahun depan kami akan buat persiapan sedikit-sedikit dahulu”

“Dua tahun ini memang banyak cabarannya, lebih banyak ujiannya selepas keluar daripada Akademi Fantasia 2013 lalu. Gosip-gosip seperti putus tunang dan gosip cinta bersama seorang pelakon juga antara yang paling terkesan terutamanya kepada pihak keluarga lelaki,” jelasnya kepada mStar Online.

Apa pun, semoga perancangan Indah dalam mendirikan rumah tangga dipermudahkan. Perkara yang baik tidak harus dilengah-lengahkan. Semoga perkahwinan pasangan ini nanti bakal membuka lembaran hidup baru yang lebih bermakna. (rtky/s)


Tisu Bahu Koyak, Zul Ariffin Dinasihatkan Rehat Sebulan

Pelakon lelaki kesayangan peminat, Zul Ariffin baru-baru ini telah memuatnaik gambar di akaun Instagram dengan keadaan tangan yang cedera. Perkara itu sekaligus membuatkan peminat cemas oleh kerana selebriti pujaan mereka sakit.

Bagaimanapun, menurut laporan yang dipetik daripada Harian Metro, Zul mengalami kecederaan tersebut adalah kerana terlebih melakukan senaman sehinga menyebabkan tisu bahu kirinya terkoyak.

“Saya yakin ia berpunca daripada senaman berlebihan. Sewaktu di gimnasium lagi saya sudah merasai kesakitan itu, tapi saya buat tak tahu saja. Keesokan harinya, apabila bangun tidur saya tak boleh gerakkan tangan ke depan. Saya terus berjumpa doktor pakar dan beliau mengesahkan tisu bahu saya terkoyak”

“Kecederaan ini agak serius sebab itu doktor menasihati saya supaya berehat dan tak boleh melakukan kerja berat.
“Ia tak perlukan pembedahan sebaliknya kecederaan sebegini akan pulih sendiri jika menjaga pemakanan dan rehat secukupnya” katanya.

Zul dalam masa yang sama turut dinasihatkan agar berehat selama lebih sebulan untuk memastikan kesan koyak tisu dibahunya itu kembali pulih. (rtky/s)


Johan As’Ari Akui Tak Serik Bercinta Bersama Artis

Bakal menerima dengan redha jodoh yang dikurniakan kepadanya, pelakon Johan As’ari dalam masa yang sama juga mengakui bahawa dia tidak pernah serik untuk menjalin cinta sesama rakan selebriti.

“Saya tidak akan serik untuk bercinta sesama artis seandainya ditakdirkan untuk berkahwin dengan rakan seperjuangan. Siapa saya untuk menolak suratan takdir? Saya menerima dengan hati terbuka walau siapa pun jodoh saya”

“Kisah lalu akan saya jadikan pedoman bagi memperbaiki diri saya ke arah yang lebih baik. Namun buat masa ini fokus saya hanya kepada kerjaya seni semata-mata,” jelas pelakon yang pernah menuntu ilmu agama di India dan juga Bangladesh ini kepada BH Online.

Buat Johan, semoga apa yang dirancang dapat dicapai dan dijodohkan bersama pasangan yang secocok. Bukan mudah untuk mengharungi kehidupan yang menjadi tumpuan. (rtky/s)


Yusof Haslam: Kamal Adli Digugurkan Untuk Elak Sebarang Konflik

Akhirnya penerbit filem Abang Long Fadil 2, Datuk Yusof Haslam memberi pengesahan bahawa Kamal Adli digugurkan daripada senarai pelakon filem berkenaan yang akan memulakan penggambaran pertengahan bulan depan.

Menurut Yusof, keputusan menggugurkan Kamal yang juga pelakon utama Abang Long Fadil tahun lalu dibuat atas pertimbangan untuk memudahkan proses penggambaran filem itu nanti selain mahu mengelak sebarang konflik ketika penggambaran kerana rasa kurang selesa yang dikatakan wujud di antara mereka.

“Apa yang berlaku antara mereka rasanya tidak perlulah saya ulas lanjut. Sebagai penerbit saya perlu memikirkan jalan terbaik untuk kebaikan semua pihak dan kelancaran produksi ini nanti”

“Saya tidak mahu wujud perasaan kurang selesa atau konflik dalaman timbul apabila mereka terbabit dalam penggambaran nanti,” jelasnya. Perkara tersebut dalam masa yang sama turut menjelaskan teka-teki dan sitausi yang melanda dua nama pelakon tersebut. (rtky/s)


Ini Terjadi Apabila Kaki Prank Kena Prank Semula

Tiada apa yang lebih manis daripada dapat menyakat rakan sendiri malah apa yang lebih menarik lagi, rakan anda yang akan kena prank ini, memang terkenal dengan sikapnya yang suka kenakan orang lain.

Baru-baru ini, penyampai radio OneFM, DJ Wayne telah melakukan prank terhadap rakan-rakannya yang lain dan mangsa terakhir adalah DJ Hafiz daripada FLyFM. Jika anda selalu layan FlyFM, anda pasti tahu betapa nakalnya Hafiz bila mengenakan orang.

Prank yang telah dikenakan kepada rakan-rakan mereka ini dalam masa yang sama adalah di dalam rangka promosi filem terbaru Paranormal Activity: The Ghost Dimension yang dikatakan menjadi filem terkakhir buat francais tersebut. Tiada perkara yang lebih indah daripada melihat bagaimana Hafiz sendiri kena prank.

Kongsikan video ini kepada rakan terdekat anda atau mungkin juga anda boleh kenakan mereka dengan cara yang sama sebelum menonton Paranormal Activity: The Ghost Dimension. Silap-silap tidak jadi pergi tonton wayang bersama. Jom tengok trailer filem tersebut, berseorangan.


Zizan Razak Sifatkan Khabar Angin Mengarut, Tidak Masuk Akal

Jika sebelum ini Kamal Adli menyatakan rasa redhanya jika digugurkan daripada penggambaran filem sekuel yang sebelum ini dia digandingkan bersama Zizan Razak, kini pelawak itu tampil memberi penjelasan terhadap khabar angin tersebut.

“Macam mana pula boleh timbul cerita itu? Siapalah saya untuk menentukan dengan siapa boleh bekerja? Saya hanya pelakon yang buat kerja kerana dibayar. Saya bukannya produser yang boleh menentukan siapa barisan pelakon pilihan hati. Ini benda mengarut dan tidak masuk akal”

“Saya malas nak layan atau fikir hal ini. Kalau betul benda (pengguguran Kamal) itu berlaku, ia tiada kena mengena dengan saya sebab bukan saya yang menerbitkan Abang Long Fadil 2. Macam saya katakan tadi, saya dibayar penerbit untuk berlakon. Jadi saya hanya buat kerja saya, saya tidak tahu atau campur tangan pun,” katanya dipetika melalui Harian Metro.

Baguslah jika Zizan sudah pun memberikan jawapan kepada masalah besar ini yang Zizan sendiri pun tidak tahu siapa penyebarnya. Sekarang orang ramai sudah memberi tumpuan mengenai filem ini, harapnya meletuplah juga bukan sekadar popular kerana kontroversi pelakon sahaja. (rtky/s)


Ayda Jebat Elak Dikaitkan Dengan Golongan VIP

Nama selebriti wanita dan juga gosip berkaitan VIP bagaikan tidak dapat dipisahkan dan sering kali terpalit pada nama-nama mereka yang mempunyai rupa dan sedang mendaki populariti. Bagi pelakon Ayda Jebat, dia mahu mengelak perkara itu terpalit pada namanya.

“Saya sering mendengar artis popular atau memiliki paras cantik tidak terlepas diusik atau dihimpit golongan VIP. Memang pelik mendengarnya. Saya cakap begitu kerana ia belum pernah terjadi kepada saya dan saya tidak mahu pun ia berlaku”

“Secara jujur, saya tidak pernah berhadapan dengan dengan mereka yang cuba mengambil kesempatan atau dalam kes tertentu, menghantar pegawai peribadi untuk cuba-cuba mengenali saya”

“Mungkin disebabkan peminat saya lebih banyak diwakili kelompok kanak-kanak, jadi saya terlepas daripada berdepan situasi begitu,” jelas Ayda menyatakan pendapatnya kepada BH Plus baru-baru ini. Apa pun, semoga pelakon ini akan terus dapat mengharungi dunia hiburan yang penuh cabaran ini. (rtky/s)